μαγειρική | modus vivendi\nArchives for posts with tag: μαγειρική\nI am just a rolling dinosaur…\nΠώς θα σας φαινόταν αν στα μπισκότα σας πάνω κυκλοφορούσαν γατάκια, σκυλάκια, μικρές αλεπούδες ή και χαριτωμένα δεινοσαυράκια; Εντάξει, δεν μιλάμε κυριολεκτικά, μιλάμε για την πολύ έξυπνη ιδέα της Zuzia Zuber, μιας Πολωνής σχεδιάστριας που φτιάχνει ξύλινους πλάστες όπου χαράσσει πάνω τους κάθε λογής ζωάκια και όχι μόνο.\nΈτσι τα κουλουράκια μας, τα μπισκότα, αλλά και το ψωμί, τα ζυμαρικά μας (αν είμαστε προκομμένες και φτιάχνουμε χειροποίητα λαζάνια) αποκτούν όμορφα και πρωτότυπα σχέδια.\nΑν πάλι είστε πιο μίνιμαλ τύπος υπάρχουν και πλάστες μόνο με γεωμετρικά σχήματα και αν πάλι ζητάτε αποκλειστικά μπορείτε να γράψετε το δικό σας προσωπικό μήνυμα…\nΜπορείτε να τους βρείτε στο κατάστημά της στο Etsy.\nTags etsy, πλάστης, μπισκότα, μαγειρική\nCategories design, food


Το NORWEGIAN SPIRIT στη Σούδα – Νωρίς τα ξημερώματα κατέπλευσε το HORIZON. – Λιμένας Σούδας\nΤο NORWEGIAN SPIRIT στη Σούδα – Νωρίς τα ξημερώματα κατέπλευσε το HORIZON.\n3 Μαΐου, 2019 SoudaPortΣχολιάστε\nΔύο αφίξεις κρουαζιερόπλοιων ήταν προγραμματισμένες σήμερα για το λιμάνι της Σούδας με το NORWEGIAN SPIRIT να καταπλέει στις 6:15 το πρωί και να αναχωρεί στις 12:20 για την Βαλέτα της Μάλτας.\nΤο HORIZON είχε καταπλεύσει στην Σούδα λίγο μετά τις 12:00 το βράδυ, νωρίτερα από την προγραμματισμένη άφιξη του, εξαιτίας επιβάτη η οποία έχρηζε άμεσης νοσοκομειακής περίθαλψης. To κρουαζιερόπλοιο αναμένεται να αναχωρήσει στις 7:00 το απόγευμα για τη Μύκονο.\nΕνημερώθηκε, βραδινές ώρες χθες, η Λιμενική Αρχή Χανίων από το Ενιαίο Κέντρο Συντονισμού Έρευνας και Διάσωσης Λ.Σ.-ΕΛ.ΑΚΤ., ότι 63χρονη αλλοδαπή επιβάτης, του Κ/Ζ “HORIZON” σημαίας Μάλτας, έχρηζε άμεσης νοσοκομειακής περίθαλψης.\nΤο “HORIZON” κατέπλευσε στον λιμένα Σούδας Χανίων, όπου αποβίβασε την ανωτέρω, η οποία στη συνέχεια διεκομίσθη με ασθενοφόρο όχημα του ΕΚΑΒ στο Γενικό Νομαρχιακό Νοσοκομείο Χανίων για ιατρική περίθαλψη.\nΤο ΕΛ. ΒΕΝΙΖΕΛΟΣ θα αντικαταστήσει το BLUE GALAXY την επόμενη εβδομάδα.\nΑπό Δευτέρα 6 Μαΐου ξανά Χανιά-Ηράκλειο από τις Μινωικές.


Τι συμβαίνει στην Περιφέρεια?? Θα εχουμε επίσημη ενημέρωση ή όχι?? | kefaloniapress.gr\nΤι συμβαίνει στην Περιφέρεια?? Θα εχουμε επίσημη ενημέρωση ή όχι??\nΤρεις μήνες μετά την αλλαγή στη Περιφέρεια Ιονίων Νήσων και δεν έχει ακόμα ορθοποδήσει στον τομέα της ενημέρωσης του κοινού μέσω των τοπικών ΜΜΕ.\nΔιότι η κυρία Κράτσα μπορεί να ανέλαβε επίσημα τον θώκο της Περιφερειάρχη την 1η Σεπτέμβρη όμως είχαν προηγηθεί τρεις μήνες που θα μπορούσε να τους έχει εκμεταλλευτεί να οργανώσει το γραφείο τύπου της ΠΙΝ.\nΣτην πραγματικότητα μετά την αναχώρηση του Θόδωρου Γαλιατσάτου, δεν υπάρχει συνεχής και επίσημη ενημέρωση από το γραφείο τύπου της ΠΙΝ. Αυτό το κενό ανέλαβε να αναπληρώσει αυτοβούλως ο περιφερειακός σύμβουλος Σωτήρης Κουρής. Είτε από τα social media είτε με εμαιλ ο κ. Κουρής μας ενημερώνει για σοβαρές ψηφοφορίες που γίνονται στα όργανα της Περιφέρειας, για συναντήσεις κλπ.\nΠολύ καλά κάνει ο κ. Κουρής και ενημερώνει του followers του αλλά αυτό δεν είναι επίσημη ενημέρωση, ιδιαίτερα αν πρόκειται για για ψηφοφορίες.\nΤο γραφείο τύπου της ΠΙΝ επί Γαλιατσάτου είχε στελεχωθεί με επαγγελματίες δημοσιογράφους μετά από πρόσκληση ενδιαφέροντος. Η ενημέρωση που είχαμε ήταν άψογη και εξαιρετικά γρήγορη.. Αυτό το σχήμα δεν μπορούσε να συνεχιστεί?\nΑς το συντομεύσει η Περιφερειάρχης κυρία Κράτσα. Η συγκρότηση γραφείου τύπου για τη περιφέρειά μας με τα διάσπαρτα νησιά είναι σημαντικό θέμα, εκτός και αν επιθυμεί να έχουν το μονοπωλιο της ενημέρωσης τα ΜΜΕ της Κέρκυρας που βρίσκονται στην έδρα της ΠΙΝ. Και όλοι οι άλλοι να γκουαρντάρουμε από μακριά σα τσου φτωχούς συγγενής.\nΣωτήρης Κουρής 09/09/2019 at 9:44 pm\nΝα σας ζητήσουμε συγνώμη για αυτές τις ατέλειες των πρώτων ημερών . Εντός των προσεχών ημερών πιστεύω θα οργανωθούμε προς το καλύτερο .


Άνθρωποι σταυρόλεξα – GynaikaEimai\nby gynaikaeimai 24 Απριλίου 2019 3 Μαΐου 2019\nΥπάρχουν κάποιοι άνθρωποι που δεν είναι ποτέ απολύτως ξεκάθαροι για το τι θέλουν, τι νιώθουν, τι προσδοκούν. Είναι οι “ναι μεν, αλλά…”. Άνθρωποι, σταυρόλεξα για δυνατούς λύτες. Είναι αυτοί, που ακόμη κι αν τους λατρέψεις (γιατί κάποια θετικά έχουν κι αυτοί), η επιθυμία του να τους φέρεις στο κεφάλι κάτι βαρύ και σιδερένιο, ώρες ώρες μοιάζει ακατανίκητη.\nΕίναι αυτοί οι άνθρωποι, που σε κάνουν να σκέφτεσαι 10 φορές κάθε σου κίνηση, από φόβο μην κάνεις κάτι λάθος. Να του στείλω μήνυμα ή θα τον ενοχλήσω; Να του κάνω πλακίτσα ή θα παρεξηγηθεί; Να του τηλεφωνήσω εγώ ή να περιμένω να με πάρει αυτός; Να τον συμβουλέψω όταν μου λέει το πρόβλημά του ή θα στραβώσει; Να του πω τη γνώμη μου ή θα με αποπάρει; Μπορεί να ακούγονται λογικά αυτά, όταν βρίσκεσαι στην αρχή μιας σχέσης ή ενός φλερτ κι ίσως όταν δεν γνωρίζεις τον άλλον καλά, να είναι φυσιολογικό να κάνεις συχνά δεύτερες σκέψεις. Τι γίνεται όμως όταν αυτή η κατάσταση είναι μόνιμη; Τι γίνεται όταν νιώθεις συνεχώς να έχεις ένα όπλο κολλημένο στον κρόταφο, που στο πρώτο λάθος θα αμολήσει μολύβι;\nΌταν κάποιος δεν είναι πολύ ανοιχτός και διατηρεί κάποιο μυστήριο, σίγουρα είναι γοητευτικός. Το μη προβλέψιμο στον χαρακτήρα κάποιου, μπορεί να μοιάζει σαγηνευτικό, από ένα σημείο και μετά όμως είναι κυριολεκτικώς σπάσιμο νεύρων! Και δεν το λέω εγώ! Μια φίλη μου απ’ το χωριό το λέει, δεν την ξέρεις!\nΚαλό το μυστήριο και το σασπένς, υπάρχει όμως τίποτα πιο σαγηνευτικό, από έναν άνθρωπο που δεν διστάζει να σου πει “Σε θέλω!”, “Σε γουστάρω!”, “Σ’ αγαπάω!”; Που δεν διστάζει να στο πει και να στο δείξει; Υπάρχει τίποτα πιο γοητευτικό, από δυο μάτια που τολμούν να κοιτούν ίσια τα δικά σου; Που δεν κρύβουν παιχνιδάκια και κολπαδόρικα μυστήρια πίσω απ’ την πλάτη τους;\nΝομίζω πως όχι και είμαι σχεδόν σίγουρη πως κι η φίλη μου απ’ το χωριό θα συμφωνήσει μαζί μου!\nΠαράθεμα: Άνθρωποι σταυρόλεξα – GynaikaEimai – worldtraveller70


Τα πάντα για τον αντικαπνιστικό νόμο… Direct στην ΚΡΗΤΗ TV - Νέα Κρήτη\nΤα πάντα για τον αντικαπνιστικό νόμο… Direct στην ΚΡΗΤΗ TV\nΤι και αν η εκστρατεία κατά του καπνίσματος είχε αποκτήσει εθνικό χαρακτήρα; Αυτό συνέβη όπως αποδείχθηκε μόνο στα χαρτιά καθώς η εφαρμογή του αντικαπνιστικού νόμου έχει πάει περίπατο, οι αρμόδιες ελεγκτικές υπηρεσίες δέχονται ολοένα και λιγότερες καταγγελίες και οι χώροι για τους μη καπνίζοντες είναι μετρημένοι στα δάκτυλα του ενός χεριού.\nΟ αντικαπνιστικός νόμος στην Ελλάδα απέτυχε και πλέον δεν εφαρμόζεται ούτε στις δημόσιες υπηρεσίες με εργαζομένους και πολίτες να μην κρατούν ούτε τα προσχήματα.\nΤο γύρο της Ελλάδας έκαναν οι εικόνες με εν ενεργεία βουλευτές οι οποίοι καπνίζουν αμέριμνοι ακόμα και εντός του ελληνικού κοινοβουλίου.\nΑυτό που χρειάζεται είναι να δώσουμε ξανά την αίσθηση ότι αρχίζουμε ξανά.\nΑυτό δήλωσαν οι επικεφαλής του υπουργείου υγείας αν και αυτή η αίσθηση και η υλοποίηση πρωτοβουλιών μένουν στα λόγια και στα συρτάρια τους.\nΤα… σταχτοδοχεία παραμένουν σε χώρους εστίασης, νοσοκομεία, δομές τοπικής αυτοδιοίκησης ακόμα και σε σχολικά συγκροτήματα.\nΘύματα οι μη καπνίζοντες, η πλειοψηφία δηλαδή η οποία καλείται να αποδείξει ότι υπάρχουν νόμοι η υλοποίηση μάλιστα των οποίων αποτελεί επιτακτική ανάγκη προκειμένου να μην παραμείνει εκτεθειμένη η Ελλάδα στα μάτια των Ευρωπαίων.\nΔιαχρονική έλλειψη πολιτικής βούλησης, λανθασμένη νοοτροπία ή αδυναμία επαρκών ελέγχων.\nΑπόψε, στις 11:00 το βράδυ στην εκπομπή Direct της ΚΡΗΤΗ TV, με το Νίκο Παναγιωτόπουλο.\nΦόβος και τρόμος 54χρονος στην Ιεράπετρα\nΈνας 54χρονος είχε γίνει φόβος και τρόμος στους κατοίκους της...\nΚλείνουν οι παιδικοί σταθμοί στην Ιεράπετρα


«Πού να πάει ρε παιδιά ο Καμμένος;»-Ο Τσίπρας προσπαθεί να «ξορκίσει» το εκλογικό ατύχημα – Σκάι Πάτρας\nTOPICS:Αλέξης ΤσίπραςΠάνου Καμμένουσυμφωνία των Πρεσπώνυπουργικό συμβούλιο\nΜάκης Κούτουλας 09:46 18 Δεκεμβρίου, 2018\nΑγωνιωδώς να κερδίσει χρόνο και µια σχετική ηρεµία στο ταραγµένο πολιτικό κλίμα επιδιώκει ο Αλέξης Τσίπρας, ο οποίος αποχαιρετά τη χρονιά με έκτακτο υπουργικό συμβούλιο, μία ημέρα μετά την κύρωση του προϋπολογισμού. Στόχος να στείλει μηνύματα σε πολίτες και υπουργούς για τα κυβερνητικά σχέδια των επόμενων κρίσιμων μηνών, ενόψει και των εκλογικών αναμετρήσεων του 2019, και όλα αυτά στη σκιά των καπρίτσιων του Πάνου Καμμένου, ο οποίος αλλάζει στάση, σχεδόν κάθε μέρα, για τη «Συµφωνία των Πρεσπών», επαναφέροντας στο προσκήνιο το σενάριο «εκλογικού ατυχήματος».\nΠαρά τα σημάδια πρόωρης λήξης της «έντιμης συνεργασίας» ΣΥΡΙΖΑ – ΑΝΕΛ, ο πρωθυπουργός εμφανίζεται καθησυχαστικός και αντικρούει το ενδεχόμενο αποχώρησης του κ. Πάνου Καμμένου και των προερχόμενων από τους ΑΝΕΛ υπουργών από την κυβέρνηση. Εξερχόμενος από την αίθουσα της Ολομέλειας όπου παρακολούθησε την συζήτηση του προϋπολογισμού, σε ερώτηση των κοινοβουλευτικών συντακτών για το αν έχει plan b σε περίπτωση που ο κ. Καμμένος αποχωρήσει από την κυβέρνηση και πάρει τους υπουργούς του, όπως έχει δεσμευτεί, είπε χαμογελώντας «οχι ρε παιδιά που να πάει; Μην ανησυχείτε…».\nΕκτίμησε ότι η σημερινή σύγκρουση με τους πολιτικούς αρχηγούς της αντιπολίτευσης και ειδικά με τον κ. Κυριάκο Μητσοτάκη δεν θα λάβει άγρια χαρακτηριστικά καθώς όπως είπε «ο προϋπολογισμός είναι θεσμική συζήτηση. Μιλάμε για νούμερα, αριθμούς και πίνακες. Άλλωστε δεν βλέπετε πώς είναι το κλίμα. Με Δήμα και Χουλιαράκη να μιλάνε με ευγένεια και καθώς πρέπει σαν να είναι στην Οξφόρδη».\nΥπό τη σκιά της κυβερνητικής τρικυμίας, που φέρνει η Συμφωνία των Πρεσπών, ο κ. Τσίπρας επιδιώκει διακαώς να κερδίσει χρόνο έως τον Μάιο και να στήσει τις πρόωρες εθνικές κάλπες µαζί µε τις ευρωεκλογές και τις δηµαρχιακές εκλογές. Την ίδια ώρα, τα σενάρια για εκλογικό αιφνιδιασµό ή εκλογικό «ατύχηµα», έως τον Μάρτιο, επιµένουν και αυτό διότι κάποια δηµοσκοπικά ευρήµατα δείχνουν µείωση της ψαλίδας µε τη Ν.∆. και ενισχύεται το επιχείρημα κάποιων κυβερνητικών στελεχών πως η αµέσως επόµενη περίοδος είναι καλύτερη για µία εκλογική αναµέτρηση. Το σενάριο περί «ατυχήµατος» έχει άμεση σχέση με το Σκοπιανό και η εικόνα φθοράς μεταξύ των δύο εταίρων ζημιώνει αισθητά την κυβέρνηση, η οποία δυσκολευεται να αναδείξει προς την κοινωνία, όσο θα περίμενε, τα λεγόµενα «κοινωνικά µέτρα» και τις παροχές.\nΤα σενάρια πολιτικών εξελίξεων για το πρώτο τρίμηνο του 2019 τροφοδοτούνται συνεχώς από τον ίδιο τον πρόεδρο των ΑΝΕΛ, ο οποίος τις τελευταίες µέρες έχει κάνει µία σειρά από αµφίσηµες τοποθετήσεις. Η αρχή έγινε το πρωί της Πέµπτης, όταν ο πρόεδρος των ΑΝ.ΕΛ. δήλωσε ότι θα αποχωρήσει από την κυβέρνηση µόλις η συµφωνία περάσει από τη σκοπιανή Βουλή. Η τελευταία και καθοριστική ψηφοφορία στη γειτονική χώρα για τις συνταγµατικές της αλλαγές θα γίνει στις 15 Ιανουαρίου, κάτι που οδήγησε στο συµπέρασµα ότι µπορεί να γίνουν εκλογές στην Ελλάδα ίσως και µέσα στον Φεβρουάριο. Φυσικά, ο κ. Καµµένος έσπευσε το µεσηµέρι της ίδιας ηµέρας να διευκρινίσει ότι εννοούσε την ελληνική Βουλή και έδωσε το χρόνο στον πρωθυπουργό να φέρει τη συµφωνία πολύ αργότερα.\nΠονοκέφαλος για τον πρωθυπουργό και η εξασφαλιση της λεγόμενης «εναλλακτικής πλειοψηφίας» που θα προκύψει από το ενδεχόμενο κύρωσης της Συμφωνίας των Πρεσπών από την ελληνική Βουλή. Το Ποτάµι επιβεβαίωσε την περασµένη εβδοµάδα, και µετά από αψιµαχίες µε την κυβέρνηση, ότι παραµένει υπέρ της συµφωνίας µε την προϋπόθεση ότι το τελικό κείµενο που θα έρθει στην ελληνική Βουλή θα ανταποκρίνεται στις αρχές που έχει θέσει. Εάν, τελικά, το Ποτάµι ταχθεί τελικά υπέρ, τότε η συµφωνία θα αποσπάσει πιθανότατα την απόλυτη πλειοψηφία ακόµα κι αν δεν ακολουθήσει κανείς από τους ΑΝ.ΕΛ., αφού τέσσερις βουλευτές του (Θεοδωράκης, ∆ανέλλης, Λυκούδης, Μαυρωτάς) θα προστεθούν στους 145 του ΣΥΡΙΖΑ – οι κύριοι Γρηγόρης Ψαριανός και Γιώργος Αµυράς δήλωσαν ότι δεν συµφωνούν. Στους παραπάνω 149 αναµένεται να προστεθούν τουλάχιστον δύο από µία δεξαµενή αρκετών πρόθυµων να κάνουν την υπέρβαση. Ανάµεσά τους η υφυπουργός Προστασίας του Πολίτη Κατερίνα Παπακώστα, ο ανεξάρτητος κ. Χάρης Θεοχάρης, αλλά και δύο «νέοι» διαθέσιµοι: ο κ. Γιάννης Σαρίδης της Ενωσης Κεντρώων, που δήλωσε ότι θα ψηφίσει τον Προϋπολογισµό (και άρα κατευθύνεται στον ΣΥΡΙΖΑ)


Vault 7: Όταν ακόμα και οι κλειστές συσκευές σου σε παρακολουθούν [Wikileaks] | OSarena\nΑρχική >Vault 7: Όταν ακόμα και οι κλειστές συσκευές σου σε παρακολουθούν [Wikileaks]\nVault 7: Όταν ακόμα και οι κλειστές συσκευές σου σε παρακολουθούν [Wikileaks]\nΥποβλήθηκε από Maria στις Παρ, 10/03/2017 - 20:56.\n— WikiLeaks (@wikileaks) 7 Μαρτίου 2017\nVault 7 λοιπόν, η κωδική ονομασία που δόθηκε στην μεγαλύτερη διαρροή εγγράφων και αρχείων, των οποίων το WikiLeaks, με Δελτίο Τύπου, έδωσε στην δημοσιότητα την πρώτη σειρά με την κωδική ονομασία «Year Zero». Ο λόγος για 8.761 έγγραφα και αρχεία που δείχνουν πως η Κεντρική Υπηρεσία Πληροφοριών των ΗΠΑ, η CIA, έχει αναπτύξει αυτοματοποιημένα συστήματα malware (κακόβουλου λογισμικού) για να προσβάλλουν και να παίρνουν τον έλεγχο συσκευών, όπως τηλεοράσεις, τηλέφωνα, ρούτερς, και φυσικά υπολογιστές που τρέχουν όλα τα λειτουργικά, συμπεριλαμβανομένων των Windows, Mac OS X, Solaris και Linux. Μιλάμε μέχρι και για χακάρισμα αυτοκινήτων.\nΗ διαρροή θα ταρακουνήσει συθέμελα τον κόσμο της τεχνολογίας μιας και αποκαλύπτεται ότι οι τεχνικές της CIA παρακάμπτουν και την κρυπτογράφηση δημοφιλών υπηρεσιών όπως οι WhatsApp, Signal, Telegram, Wiebo, Confide και Cloackman. Συσκευές Samsung, HTC και Sony, και όχι μόνο, φέρεται να είχαν προσβληθεί με αποτέλεσμα η CIA να έχει πρόσβαση σε μηνύματα στις υπηρεσίες ανταλλαγής μηνυμάτων.\nΚαι τα μαντάτα της CIA δεν έχουν τελειωμό. Ο έλεγχός της στις συσκευές καλά κρατεί. Μέχρι που αναζητούσε τρόπους προκειμένου να αποκτήσει πρόσβαση στα υπολογιστικά συστήματα των σύγχρονων αυτοκινήτων και φορτηγών. Σύμφωνα με το WikiLeaks, το εν λόγω πρόγραμμα θα μπορούσε να χρησιμοποιηθεί για μυστικές δολοφονίες που θα παρουσιάζονταν ως τροχαίο δυστύχημα. Θυμίζει μάλιστα την περίπτωση του Αμερικανού δημοσιογράφου Μάικλ Χέιστινγκς που πήγε από... αυτοκινητιστικό ατύχημα; Να θυμίσουμε ότι ο Michael Hastings έχασε την ζωή του σε αιφνίδιο αυτοκινητιστικό δυστύχημα. Ο δημοσιογράφος πίστευε πως το FBI έκανε έρευνα για το άτομό του. Ισχυρίζεται (ισχυριζόταν) ότι ήταν «στα χνάρια μιας πολύ μεγάλης είδησης». Πριν τον θάνατό του, είχε έρθει σε επαφή με τους δικηγόρους του WikiLeaks.\n— Edward Snowden (@Snowden) 7 Μαρτίου 2017\nμιχάλης (χωρίς επαλήθευση) Mar 10, 2017 23:27 ΜΜ\nΑυτό το κακόβουλο λογισμικό το οποίο είναι κρυφά ενσωματωμένο στους υπολογιστές μας από ποιο μέρος τρέχει και μπορεί να αποκτάει τέτοια πρόσβαση; είναι σημαντική αυτή η «αποκάλυψη» διότι ουσιαστικά σου λέει ότι είσαι εκτεθειμένος ότι και να προσπαθήσεις να κάμεις\nKostas (χωρίς επαλήθευση) Mar 11, 2017 08:46 ΠΜ\nΓια να μπορούν να φυτεύουν malware, spyware κλπ software σε κλειστά λογισμικά, προφανώς αυτό γίνεται σε συνεργασία με την εκάστοτε εταιρεία. Κάνω λάθος; Με το Linux όμως τι συμβαίνει; Υπάρχει πιθανότητα να φυτεύουν και κει malware ή γίνεται με άλλον τρόπο η δουλειά;\nSoulrain Mar 11, 2017 09:27 ΠΜ\nΔεν είναι απαραίτητη η συνεργασία και έχουν υπάρξει περιπτώσεις όπου μια «μυστική υπηρεσία» έχει παρέμβει κατά τη μεταφορά μηχανημάτων (από το εργοστάσιο κατασκευής προς τα σημεία πώλησης π.χ.) και τα έχει «πειράξει». Εννοείται όμως ότι σε αρκετές περιπτώσεις ζητείται (απαιτείται;) η συνεργασία.\nΣτο Linux και γενικότερα σε οποιοδήποτε έργο -πραγματικά- ανοιχτού κώδικα, είναι κομματάκι δύσκολο (αλλά όχι αδύνατο) να «φυτευτεί» κάτι και να μην το παρατηρήσει κανένας. Θυμίζω ότι και ο Linus έχει πει, με τον τρόπο του, ότι τον προσέγγισαν κάποτε για να βάλει backdoor. Αυτό που γίνεται όμως είναι να εισάγεται κάτι κακόβουλο ή εν δυνάμει κακόβουλο στο hardware ή το firmware, όπου το λογισμικό δε θα έχει κανέναν έλεγχο αλλά και είναι εξαιρετικά δύσκολο να βρεθεί, αν δεν ψάξεις για πολύ συγκεκριμένα πράγματα. Με δεδομένο τώρα ότι το ανοιχτό hardware είναι σπάνιο, το ανοιχτό firmware ακόμα πιο σπάνιο αλλά και ότι και τα δύο αδυνατούν να συμβαδίσουν με τις τελευταίες εξελίξεις (λ.χ. δεν υπάρχει coreboot/libreboot για τα τρέχοντα μοντέλα υπολογιστών), καταλαβαίνεις τι μπορεί να συμβεί. Για παράδειγμα, η τεχνολογία Intel Management Engine (ή Intel Active Management Technology) έχει αρκετά καλά. Ταυτόχρονα όμως έχει, μεταξύ άλλων, τη δυνατότητα ενεργοποίησης ακόμα κι όταν το μηχάνημα είναι σε hibernation ή και τελείως σβηστό, δυνατότητα πρόσβασης ως administrator ενώ έχει και ανεξάρτητη πρόσβαση στο δίκτυο. Κι όλα αυτά χωρίς το λογισμικό να γνωρίζει απολύτως τίποτα. Και φυσικά (με επιφύλαξη, γιατί δεν έχω άμεση πληροφόρηση), δε μπορεί να απενεργοποιηθεί. Αυτό βέβαια δε σημαίνει ότι θα χρησιμοποιηθεί ή ότι χρησιμοποιείται ήδη για κακούς σκοπούς. Σημαίνει όμως ότι το μόνο που μπορεί να αποτρέψει κάτι τέτοιο είναι οι αγαθές προθέσεις της Intel. Θα πόνταρες σε κάτι τέτοιο;\ntsallinia (χωρίς επαλήθευση) Mar 11, 2017 14:39 ΜΜ\nΚακά (ή μήπως καλά) μαντάτα για όλους μας....Από όταν διάβασα για την διάρευση περίμενα με αγωνία τον σχολιασμό σας... Βλέπετε μεγάλες μορφές του ανοιχτού λογισμικού σιώπησαν... Εγώ προσωπικά έχω πανικοβληθεί.\nΧρησιμοποιώ ανοικτό λογισμικό κυρίως για λόγους ασφάλειας και ιδιωτικότητας... Και διαβάζω το HIVE USER'S GUIDE (hive λέγεται η σουίτα εργαλείων που χακάρει το λίνουξ) και φρικάρω... Δεν είμαι ειδικός, αλλά φαίνεται πολύ εύκολο; να μας χακάρουν το λειτουργικό μέσω του internet μας (κάτι μέσω https, ssl κτλ). όπότε το μεγάλο ερώτημα μου προς εσάς είναι--πως μας επηρεάζει εμας τους χρήστες λίνουξ η αποκάλυψη αυτη?\nΕξαιρετικό άρθρο. Μία μικρή παρέμβαση όμως-- δεν έσπασαν το whatsapp, telegram, signal ή την κρυπτογράφηση αυτών των εφαρμογών, αλλά το android os (Δλδ το λίνουξ)... Δια του χακαρίσματος βλέπουν τι στέλνεις πριν κρυπτογραφηθεί μέσα από την οθόνη η τα input εργαλεία (taps στην προκειμένη). Πουθενά δεν γίνεται λόγος ότι έπσασαν το προτόκολλο κρυπτογράφησης\nMaria Mar 12, 2017 20:12 ΜΜ\nσωστά. Ατυχής η λέξη που χρησιμοποίησα. Το διόρθωσα σε: παρακάμπτουν, που είναι και η ακριβής λέξη.\nΣ' ευχαριστώ πολύ για την διόρθωση.\ndebianass (χωρίς επαλήθευση) Mar 11, 2017 18:15 ΜΜ\nΔεν είναι ψέμα ότι μας κατασκοπεύουν από πολλές πλευρές, ορισμένες από τις οποίες αγγίζουν τα σενάρια επιστημονικής φαντασίας. Πολλές φορές όμως η φημολογία είναι χειρότερη από την επιτήρηση καθεαυτή. Από αρχαιοτάτων χρόνων, πρώτο μέλημα της στρατηγικής είναι η πληροφορία. Γι αυτή θυσιάζουν ακόμα και τις πιο μάχιμες μονάδες τους. Ομως και ο φόβος καθεαυτός μπορεί να κάνει τη δουλειά του μια χαρά. Για παράδειγμα, διασπείροντας την πληροφορία ότι στα απελευθερωτικά κινήματα έχουν εισχωρήσει ασφαλίτες, μπορεί να θέσει σε κίνδυνο ορισμένους από τους πραγματικά ασφαλίτες, όμως από την άλλη η ασφαλιτοφοβία κάνει τα κινήματα κλειστά, τους αγωνιστές καχύποπτους τον έναν απέναντι στον άλλο και τελικά οδηγεί στο μαρασμό τους. Οι "Δαιμονισμένοι" του Ντοστογιέφσκυ αυτό ακριβώς πραγματεύεται.\nΓι αυτό το λόγο η ασφαλιτοφοβία είναι πολύ πιο επικίνδυνη από τους ασφαλίτες. Για να το πω πιο πρακτικά, είναι προτιμότερο να εισχωρήσει ένας ασφαλίτης παρά να αποκλειστεί ένας αγωνιστής.\nΤο ίδιο συμβαίνει και με τα τεχνολογικά μέσα. Είναι προτιμότερο να αναβαθμίσεις το βεληνεκές της δράσης σου χρησιμοποιώντας τα, παρά να απομονωθείς για την ασφάλειά σου. Σε τελική ανάλυση, εχθροί της ανθρωπότητας είναι οι εξουσιαστές, οι προνομιούχοι και οι κατέχοντες τον κοινό πλούτο. Κι όπως ακριβώς είπε ο Νίκος Ρωμανός "δεν έχουν κανένα λόγο να κοιμούνται ήσυχοι". Εκείνοι που αγωνίζονται για την ελευθερία, την ισότητα και τα εκ φύσεως αυτονόητα, έχουν και το σθένος να υπερασπίζονται τον Επαναστατικό Αγώνα τους απέναντι σε κάθε κοινωνικό παράσιτο, μυστικές υπηρεσίες, καταστολή, δικαστές, παρακράτος και ρουφιάνους. Ας μην υπήρχε κοινωνική αδικία να μην τους πολεμούσαμε. Οσο υπάρχει, δε χρειάζεται να μας παρακολουθούν για να το διαπιστώσουν. Οσους κι αν παρακολουθούν, όσους κι αν εκτελέσουν, όσους κι αν φυλακίσουν, όσο κι αν εκβιάσουν, θα ξεφυτρώνουν νέες εστίες αντίστασης απαντώντας διαλεκτικά στην υπάρχουσα εκμετάλλευση και καταπίεση.\nΚλαίω ρε, κλαίω από τα γέλια με τον πανικό τους.\nΕι, ψίτ, όλοι εσείς οι "από πάνω"! Ξοδέψτε όσα εκατομμύρια θέλετε για να διαπιστώσετε αυτό που ξέρει ο καθένας, αυτό που σας έχουμε δηλώσει σ'όλους τους τόνους, ευθέως και κατηγορηματικά:\nΘα σας γαμήσουμε το είναι και θάναι μέρα-μεσημέρι.\nPragma_linux (χωρίς επαλήθευση) Mar 11, 2017 20:50 ΜΜ\nΜας κατασκοπεύει η Αμερική που την κατασκοπεύουν η Κίνα και η Ρωσία, που επίσης κατασκοπεύονται από την Αμερική. Αμερικανοί πράκτορες δίνουν μυστικά για συνεργασία της Γερμανίας με την Αμερική που επίσης κατασκοπεύεται από αυτήν αλλά και την κατασκοπεύουν για πάρτυ τους... Η Αμερική κατασκοπεύει όλο τον κόσμο αλλά χάκερς τις τινάζουν τα πέταλα κάθε τόσο και κλαίγεται με οδυρμούς. Μόλις θυμήθηκα ένα ανέκδοτο για εκείνο το φοιτητικό πάρτυ που λίγο μετά που σβήσαν τα φώτα ένας φοιτητής πανικόβλητος ανάβει τα φώτα και κρύβει το διακόπτη με τα δύο του χέρια. "Να οργανωθούμε λέω! Μ'εχουν @σει τρεις μέχρι τώρα και 'γω δεν έχω προλάβει ούτε μία"\nok (χωρίς επαλήθευση) Mar 12, 2017 18:25 ΜΜ\nΔε θα κρύψω ότι ήμουν (και είμαι) ανάμεσα σε όσους θεωρούν την ταξικότητα βασικό διακύβευμα ενός κοινωνικοαπελευθερωτικού κινήματος και τις επαναστατικές στρατιωτικές δομές πρώτο μέλημα του επαναστάτη.\nΕπ'ουδενί όμως δεν ονειρεύτηκα "αυτοοργανωμένα" κακέκτυπα του αποτυχημένου μπολσεβικισμού. Από τις αρχές της Πρώτης Διεθνούς, οι αναρχική αντίληψη ότι "η απελευθέρωση των εργατών είναι έργο των ίδιων" (και όχι "συνειδητοποιημένων" πρωτοποριών") βρήκε απήχηση ανάμεσα στους καταπιεσμένους και καταγράφηκε στο καταστατικό της Διεθνούς. Μάλιστα, παρά το πρώιμο της αναρχικής θεωρίας, ο Μπακούνιν διαχώρησε τη θέση του από την άκαμπτη οριοθέτηση της ταξικότητας σύμφωνα με τη σχέση του υποκειμένου με την παραγωγική διαδικασία λέγοντας "Ο εργάτης που κοιτάζει το συμφέρον του ατομικά είναι εν δυνάμει αστός, εχθρός του προλεταριάτου". Εισήγαγε δηλαδή τη συλλογική συνείδηση έναντι της ατομικής και την κατέστησε ταξικό κριτήριο, εφάμιλλο των παραγωγικών σχέσεων.\nΟσο για τις στρατιωτικές δομές που στοχεύουν στην απελευθέρωση, δε μπορεί παρά να την κουβαλούν στο εσωτερικό τους, στις καθημερινές τους δράσεις και διαδικασίες.\nΤα ιστορικά παραδείγματα αυτής της πρακτικής είναι γνωστά:\n"Δεν είμαστε ούτε στρατιωτικοί, ούτε γραφειοκρατικά οργανωμένοι. Αντιπροσωπεύουμε την ένωση των καταπιεσμένων προλετάριων, αγωνιζόμενοι για την ελευθερία όλων". (Μπουεναβεντούρα Ντουρρούτι-συνέντευξη 1936)\n"Υπήρξα αναρχικός όλη μου τη ζωή. Ελπίζω να παρέμεινα έτσι. Θα λυπόμουν για τον εαυτό μου, αν μετατρεπόμουν σε στρατηγό και διοικούσα τους ανθρώπους με στρατιωτικό τρόπο. Πιστεύω ακλόνητα, όπως πάντα, στην ελευθερία. Στην ελευθερία που πηγάζει από την αίσθηση της υπευθυνότητας. Θεωρώ την πειθαρχία απαραίτητη. Θα πρέπει όμως να είναι εσωτερική αυτοπειθαρχία, βασισμένη σ’ ένα κοινό σκοπό κι ένα δυνατό αίσθημα συντροφικότητας." (Μπουεναβεντούρα Ντουρρούτι-Απάντηση στην Έμμα Γκόλντμαν)\nok (χωρίς επαλήθευση) Mar 12, 2017 21:05 ΜΜ\nκαι εσυ ok λεγεσαι; εγω παντως δεν ειμαι αναρχικος. Το λεω για να μη μπερδευομαστε μια που εχουμε το ιδιο ονομα\ndebianass (χωρίς επαλήθευση) Mar 12, 2017 19:12 ΜΜ\nΤο παραπάνω το ανέβασα με το nick μου στο θέμα για την ταξικότητα, μάλλον προέκυψε κάποιο τεχνικό λάθος και βρέθηκε εδώ.\nοk (χωρίς επαλήθευση) Mar 12, 2017 21:49 ΜΜ\nσιγουρα προεκυψε λαθος , εδω ειχα γραψει εγω πως γενικα το αρθρο ειναι ενδιαφερον αλλά τα δυο που κραταω κυριως ειναι πως πρωτον τα εργαλεια hacking της cia μποουν να χρησιμοποιηθουν, και πιθανοτατα εχουν χρησιμοποιηθει, σε δολοφονιες οπως πχ με μπλοκαρισμα των φρενων αυτοκινητου και δευτερον αυτα που κανει η cia εχει τον τροπο, με αυτα τα hacking εργαλεια, να κανει να φαινεται πως τα κανει καποιος αλλος πχ ρωσοι χακερ.\nTsallinia (χωρίς επαλήθευση) Mar 12, 2017 19:25 ΜΜ\nΤι σχέση έχουν όλα αυτά ρε παιδιά με το Vault 7? Θα μας τρελανετε\nΚαποιοςΤυπος (χωρίς επαλήθευση) Mar 13, 2017 10:03 ΠΜ\nΑυτό που δεν αναφέρει κανένας είναι πως αυτά τα υπερόπλα κλάπηκαν απο τον οργανισμό και βρίσκονται στα χέρια ιδιωτών. Το θέμα είναι πολύ πιο σοβαρό απ ότι το παρουσιάζουν.\nMaria Mar 13, 2017 13:21 ΜΜ\nΜα το λέμε στο άρθρο:\nΚαι εδώ βέβαια, τίθεται και ένα ακόμα μείζονος σημασία ζήτημα. Από την στιγμή που η CIA έχει χάσει τον έλεγχο του ηλεκτρονικού της οπλοστασίου, των μυστικών της δηλαδή για ηλεκτρονικό χακάρισμα συσκευών, σε ποιανού τα χέρια έχουν καταλήξει; [...]\nΚαι εννοείται πως τα έγραφα που διέρρευσαν φαίνονται να είναι αληθή αφού, πέρα από το γεγονός ότι το Wikileaks δεν έχει δώσει ποτέ πάτημα για ανυπόστατη διαρροή εγγράφων, το FBI έχει ήδη ξεκινήσει έρευνα για τον υπαίτιο της διαρροής.\nmatthew Mar 13, 2017 15:59 ΜΜ\nΤο θέμα είναι πολύ σοβαρό, αλλά έχει και πολλές άλλες πτυχές που δεν μας αφήνουν να τις δούμε. Εδώ μιλάμε για υπηρεσίες με μεγάλη δύναμη όπως η CIA και η NSA. Υπηρεσίες που δεν δίνουν λογαριασμό σε κανέναν, ούτε ακόμη και στην κυβέρνησή τους (ΗΠΑ, αν υποθέσουμε ότι κυβερνώνται στην πραγματικότητα από την εκάστοτε κυβέρνηση). Από την άλλη πάλι οι διαρροές αυτού του τύπου μπορεί να είναι και στημένες, αλλιώς ίσως και να μην υπήρχαν. Αν το Vault 7 project θεωρείται πλέον παρωχημένο από την CIA τότε δεν την εμποδίζει κανένας να στήσει μια διαρροή και να ποντάρει στη συνήθεια των μαζών να αφομοιώνουν και να αποδέχονται σταδιακά κάποια πράγματα σαν στάνταρ δεδομένα της καθημερινότητας.\nΟ Ασάνζ λένε ότι ποντάρει στις μεγάλες πολυεθνικές για την προστασία από τις υπηρεσίες ασφαλείας.\nΚαλά για χαζούς μας περνάνε; Οι μεγάλες πολυεθνικές συνεργάζονται στενά με τις υπηρεσίες ασφαλείας και περιμένουμε από τις πολυεθνικές να μας προστατεύσουν; Το μόνο σίγουρο είναι ότι μας αφήνουν να μαθαίνουμε μόνο όσες πληροφορίες θέλουν οι υπηρεσίες ασφαλείας.\nok (χωρίς επαλήθευση) Mar 13, 2017 18:26 ΜΜ\nκαι σε σχεση με την ελλαδα ειχε γινει μια διαρροη απο το wikileaks αν θυμαμαι καλα, σε καποια φαση καποιας διαπραγματευσης με τους τοκογλυφους και η διαρροη εμοιαζε με λαγο του δντ , δε θυμαμαι ακριβως τωρα, κατι ελεγε αυτος ο tompsen . Και εγω νομιζω οτι πρεπει τις διαρροες να τις βλεπουμε με επιφυλαξη


Κορονοϊός: Τσίπρας- Μου είναι αδιανόητο να σκέφτεται κάποιος τώρα εκλογές (vid) | Reader.gr\nΔευ, 06/04/2020 - 16:09\nΣχόλιο για τα σενάρια περί πρόωρων εκλογών το φθινόπωρο έκανε ο πρόεδρος του ΣΥΡΙΖΑ Αλέξης Τσίπρας κατά την παρουσίαση του προγράμματος Μένουμε Όρθιοι για την αντιμετώπιση των επιπτώσεων της πανδημίας του Κορονοϊού σε επιχειρήσεις και εργαζόμενους.\nΕρωτηθείς για τα σενάρια περί συγκρότησης κυβέρνησης εθνικής ενότητας που θα αντιμετωπίσει τις συνέπειες της πανδημίας, ο πρόεδρος της αξιωματικής αντιπολίτευσης σημείωσε ότι «δεν υπάρχει κανένας λόγος να μπαίνουμε σε σενάρια επιστημονικής φαντασίας. Είναι πρόσφατη η λαϊκή ετυμηγορία, η κυβέρνηση έχει απέναντί της μία αντιπολίτευση που είναι πρόθυμη να συμβάλει στην αντιμετώπιση της πανδημίας».\nΣημείωσε μάλιστα πως έχει ζητήσει συμβούλιο πολιτικών αρχηγών που ούτε αυτό δεν έχει αποφασίσει να κάνει ο Κυριάκος Μητσοτάκης. «Η κυβέρνηση έχει την ευθύνη να κρίνει. Ασκούμε μια αντιπολίτευση που δυστυχώς η δική μας δεν είχε την ίδια τύχη να έχει σε εθνικά κρίσιμες στιγμές. Όλα τα κόμματα της αντιπολίτευσης προτάσσουν αυτή την περίοδο το κοινωνικό συμφέρον. Κάνουμε παρεμβατική αντιπολίτευση, ασκούμε κριτική αλλά και προτάσεις. Αν ο πρωθυπουργός πιστεύει πως δεν χρειάζεται την συμβολή των άλλων κομμάτων για να αντιμετωπίσει την κρίση, είναι δικαίωμα του» είπε.\nΔεν μας είναι καθόλου ευχάριστη η ιδέα της «δικαίωσης»\nΟ κ. Τσίπρας ερωτήθηκε επίσης αν θα μπορούσε ο ΣΥΡΙΖΑ να διαχειριστεί μια κατάσταση με διαλυμένες τις εργασιακές σχέσεις και νέα περίοδο λιτότητας λόγω της πανδημίας:\n«Η παρέμβαση μας είναι για να προλάβουμε αυτό το ενδεχόμενο. Ο ΣΥΡΙΖΑ έχει κριθεί με επιτυχία αφού κατάφερε να πάρει τη χώρα που ήταν βουτηγμένη στην κρίση και να την επαναφέρει στην ανάπτυξη. Και πριν έρθει ο κορονοϊός η ανάπτυξη πήγε από το 2,9% στο 1%. Τον Δεκέμβρη, πριν τον κορονοϊό. Δεν είναι η ώρα των συγκρίσεων όμως. Είναι η ώρα αντιμετωπίσουμε έγκαιρα δυσκολίες. Δεν μας είναι καθόλου ευχάριστη η ιδέα της «δικαίωσης» που θα μας οδηγήσει εμάς ξανά να διαχειριστούμε μια διαλυμένη οικονομία και μια διαλυμένη κοινωνία. Δεν είναι στο DNA μας να βγάζουμε τα κάστανα από τη φωτιά κάθε φορά. Δεν είναι καθόλου ευχάριστη ιδέα».


Stoll HDP 30 Πρόσθιος φορτωτής, 48480 Spelle - technikboerse.com\nΠρόσθιος φορτωτής Stoll HDP 30\n  Αρ. QF: 6300510 / Εσωτερικός αρ.: 12521-142756\n3.986 €(3.350 € πλέον 19% ΦΠΑ)\nΤοποθεσία Max-Eyth-Str. 1\nΤηλ: +49 (0) 5977 935-262\nΜοντέλο HDP 30\nJohn Deere 6820 Traktor,\nΌλες οι διαφημίσεις 692\nεμφάνιση από LVD Bernard Krone GmbH.\nΕνδιαφέρομαι για την προσφορά σας 'Stoll HDP 30 Πρόσθιος φορτωτής' (Αρ. QF: 6300510). Παρακαλώ επικοινωνήστε μαζί μου.\nΊδιες αγγελίες όπως Stoll HDP 30 στην κατηγορία Πρόσθιος φορτωτής


Πέλεκα. Όψεις πολιτισμού της Θεοδώρας Κ Λειψιστινού\nΔευτέρα, 12 Νοέμβριος 2018 07:20\nΑυτά κι άλλα περισσότερα έθιμα , αλλά και τραγούδια και λαϊκά αφηγήματα, παρουσιάζονται στο βιβλίο της Θεοδώρας Κ Λειψιστινού «Πέλεκα. Όψεις πολιτισμού. Δρώμενα και ακούσματα από την Αρχαιότητα μέχρι σήμερα», που παρουσιάζεται και στη Θεσσαλονίκη .\nΙδιαίτερα σημαντικό είναι και το τελευταίο κεφάλαιο του βιβλίου στο οποίο περιλαμβάνονται τα δημοτικά τραγούδια της Πέλκας που κατέγραψε ο Άρης Μπακαϊμης στη διάρκεια του σχολικού έτους 1967-1968, όταν υπηρετούσε ως δάσκαλος στο χωριό. Ο κ Μπακαϊμης παρέδωσε τη συλλογή του, το 2014 στη Θεοδώρα Λειψιστινού προκειμένου να εκδοθούν. Τα τραγούδια είναι ταξινομημένα σε κατηγορίες που περιγράφουν τον κύκλο της ζωής (γέννηση, βάφτιση, γάμος, θανατος) και τα ετήσια δρώμενα που ακολουθούν το λαϊκό εορτολόγιο…\nΤο όνομά μου δε στο λέγω\nγιατί θα με λυπηθείς-λυπηθείς,\nκαλογρέ-καλογρέα να με δεις.\nκαι στη μέση μια ελιά-μια ελια,\nεκεί μέσα είναι θαμμένοι\nκυνηγός-κυνηγός και καλογριά.\nΘεοδώρα Λειψιστινού www.lipsistinou.gr


ΕΚΠΑ: Ο Θάνος Δημόπουλος υποψήφιος για τη θέση του Πρύτανη - ΔΗΛΩΣΗ\n19:04 - Τετάρτη, 24 Απριλίου 2019\nΟ Θάνος Δημόπουλος υποψήφιος για τη θέση του Πρύτανη ΕΚΠΑ - ΔΗΛΩΣΗ\nΗ ανακοίνωση της υποψηφιότητας του Αθανάσιου-Μελέτιου Δημόπουλου για τη θέση του Πρύτανη στο Εθνικό και Καποδιστριακό Πανεπιστήμιο Αθηνών (ΕΚΠΑ):\nΕπιθυμώ να ενημερώσω την Πανεπιστημιακή Κοινότητα σχετικά με την υποβολή της υποψηφιότητάς μου για τη θέση του Πρύτανη, με την επισύναψη και του βιογραφικού μου σημειώματος, ώστε η κοινότητά μας να κρίνει με βάση τα χαρακτηριστικά που οφείλει να συγκεντρώνει ένας Πρύτανης στο ΕΚΠΑ. Τα χαρακτηριστικά αυτά, κατά την άποψή μου, είναι η διεθνής αναγνώριση του επιστημονικού έργου, η ευρεία αποδοχή, η μακροχρόνια διοικητική εμπειρία και η αποτελεσματικότητα, η αναλυτική γνώση των προβλημάτων και της λειτουργίας του Πανεπιστημίου, τα ηγετικά χαρακτηριστικά και η ύπαρξη συγκεκριμένων προτάσεων στο πλαίσιο ενός συνεκτικού και ρεαλιστικού σχεδίου.\nΈχω κοινοποιήσει, επίσης, ορισμένες ενότητες απολογισμού του έργου που πραγματοποιήθηκε κατά τη διάρκεια της τρέχουσας θητείας μου, ενώ πρόκειται να σας κοινοποιηθούν και οι υπόλοιπες. Σημειώνω ότι αναλάβαμε το Πανεπιστήμιο εν μέσω της βαθιάς οικονομικής κρίσης στη χώρα μας που επηρέασε κάθε τομέα, ενώ ταυτοχρόνως βιώσαμε τη διαθεσιμότητα του διοικητικού προσωπικού που είχε αποδιοργανώσει σε σημείο κατάρρευσης τον μηχανισμό του Ιδρύματός μας.\nΚινηθήκαμε με συγκριμένο σχέδιο και ταυτόχρονα αντιμετωπίσαμε τα πολύ σοβαρά προβλήματα που υπήρχαν, προσπαθώντας να αποκαταστήσουμε τις διαδικασίες και να σταθεροποιήσουμε την εύρυθμη λειτουργία του Πανεπιστημίου, να ολοκληρώσουμε και να προγραμματίσουμε έργα υποδομής, να οργανώσουμε τα οικονομικά και να αναπτύξουμε την εξωστρέφεια, τη διεθνή αναγνώριση και το κοινωνικό έργο του ΕΚΠΑ.\nΌλα τα παραπάνω πραγματοποιήθηκαν με την ουσιαστική συμμετοχή των Αναπληρωτών Πρύτανη, των Κοσμητόρων και των Προέδρων/Αναπληρωτών των Τμημάτων, τους οποίους με την ευκαιρία αυτή θα ήθελα να ευχαριστήσω θερμά για την πολύτιμη συμβολή τους και την εργώδη προσπάθεια.\nΣυγκεκριμένα, τα τελευταία έτη έγινε εντατική προσπάθεια υποβάθρου σε όλα τα πεδία λειτουργίας του Πανεπιστημίου:\nΣτο ακαδημαϊκό πεδίο\nΤο ΕΚΠΑ αναγνωρίσθηκε με τη δράση του από όλα τα Πανεπιστήμια, τους φορείς και την κοινωνία, ως μία από τις κινητήριες δυνάμεις στο χώρο της Ανωτάτης Εκπαίδευσης στην Ελλάδα.\nΜε στοχευμένες και συνεχείς ενέργειες, οι οποίες ανέδειξαν το σημαντικό ερευνητικό έργο των μελών ΔΕΠ, υπήρξαν σημαντικές επιτυχίεςστις διεθνείς κατατάξεις των Πανεπιστημίων.\nΒελτιώθηκε ριζικά η εξωστρέφεια του Πανεπιστημίου σε διεθνές και εθνικό επίπεδο με τη οργανωμένη κοινωνική προσφορά και παρέμβασή του. Προωθήθηκαν τα Αγγλόφωνα Μεταπτυχιακά και Προπτυχιακά Προγράμματα Σπουδών, καθώς και οι διεθνείς συνεργασίες (π.χ. Ευρωπαϊκό Πανεπιστήμιο).\nΟργανώθηκε και αναπτύχθηκε η εκπαιδευτική διαδικασία παρά τη μειωμένη κρατική χρηματοδότηση.\nΤο ΕΚΠΑ, με το κύρος, τις μεθοδικές και ποιοτικές παρεμβάσεις του, αναδείχθηκε σε αξιόπιστο και ισχυρό θεσμικό παράγοντα εντός και εκτός της χώρας, γεγονός που βοήθησε ουσιαστικά το έργο του.\nΒρίσκεται στο τελικό στάδιο έγκρισης το δεκαετές Στρατηγικό Σχέδιο του Πανεπιστημίου (έχει ήδη κοινοποιηθεί) που εκπονήθηκε για πρώτη φορά στην ιστορία του.\nΣτο πλαίσιο ενίσχυσης της εξωστρέφειας, ανακηρύχθηκαν ως Επίτιμοι Διδάκτορες του ΕΚΠΑ διακεκριμένοι επιστήμονες και επιφανείς προσωπικότητες και προβλήθηκαν οι δραστηριότητες του ΕΚΠΑ με όλα τα διαθέσιμα μέσα.\nΈγιναν σημαντικά βήματα ενίσχυσης και συστηματοποίησης των δεσμών του Ιδρύματος με τους αποφοίτους του.\nΑνασυγκροτήθηκε και ενισχύθηκε το Ευγενίδειο Θεραπευτήριο.\nΣτο οικονομικό πεδίο και τις υποδομές\nΠαρά τη μειωμένη κατά 70% χρηματοδότηση (σε σύγκριση με το 2010), με χρηστή διαχείριση, μελετημένες προτεραιότητες και οικονομίεςκλίμακας, το Πανεπιστήμιο άντεξε την οικονομική κρίση, χωρίς να μειώσει την ποιότητα της παρεχόμενης εκπαίδευσης. Ενδεικτικά αναφέρουμε το γεγονός ότι μειωθήκαν σημαντικά οι δαπάνες για ενοικιαζόμενους χώρους, εξοικονομώντας 1.300.000 ευρώ ανά έτος.\nΗ διαφάνεια και η θέσπιση οριζόντιων κανόνων στη κατανομή των εσόδων του ΕΛΚΕ (από παρακρατήσεις, τόκους κλπ,) ενίσχυσε τηχρηματοδότηση της εκπαίδευσης και της έρευνας, αντικαθιστώντας την έλλειψη χρηματοδότησης από το κράτος για τον σκοπό αυτό. Επιπλέον, καθιερώθηκαν δράσεις, όπως η χρηματοδότηση της συμμετοχής σε διεθνή συνέδρια.\nΣτο τομέα των υποδομών: α) Ολοκληρώθηκαν σημαντικά έργα τα οποία λίμναζαν επί σειρά ετών (Βιβλιοθήκη Φιλοσοφικής Σχολής, Παλαιό Χημείο, κτήριο Ακαδημίας και Σίνα, νέα πτέρυγα Αιγινητείου Νοσοκομείου, νέο κτήριο του Μουσείου του Πανεπιστημίου επί της οδού Θόλου, κλπ). β) Η ανέγερση νέων κτηρίων (αποθήκης αποβλήτων στην Πανεπιστημιούπολη, Τμημάτων ΙΦΕ, ΤΕΑΠΗ, Ιατρικής, Οδοντιατρικής) βρίσκεται στο στάδιο ολοκλήρωσης ή διενέργειας των διαγωνισμών. γ) Προγραμματίστηκε, εξασφαλίστηκε η χρηματοδότηση και ολοκληρώθηκαν οι μελέτες ανακαίνισης ορισμένων παλαιών κτηρίων του Πανεπιστημίου (Νέο Χημείο, Θεολογική), ενώ δρομολογήθηκαν ενέργειες εξασφάλισης της χρηματοδότησης και σε άλλα (ΣΘΕ, Φιλοσοφική). δ) Στον τομέα της εξοικονόμησης ενέργειας, εκδόθηκε άδεια και ολοκληρώθηκε η μελέτη για την εγκατάσταση φωτοβολταϊκών στην Πανεπιστημιούπολη με προϋπολογισμό 2.000.000 ευρώ, πραγματοποιήθηκε η σύνδεση στα περισσότερα κτήρια του Πανεπιστημίου με το δίκτυο φυσικού αερίου για τη θέρμανση, ενώ βρίσκεται σε εξέλιξη η διαδικασία σύνδεσης στο Γουδή, ολοκληρώνεται η επισκευή και αναβάθμιση της μονάδας συμπαραγωγής ηλεκτρικού ρεύματος από φυσικό αέριο, βρίσκονται σε εξέλιξη διαγωνισμοί για την εγκατάσταση συστημάτων LED στον εσωτερικό φωτισμό των κτηρίων. ε) Χρηματοδοτήθηκαν ερευνητικοί και εκπαιδευτικοί εξοπλισμοί αξίας 2.500.000 ευρώ μέχρι σήμερα.\nΈγινε ριζικός ανασχεδιασμός της αξιοποίησης των κληροδοτημάτων του Πανεπιστημίου και μισθώθηκε, μετά από πολλά χρόνια, ένας μεγάλος αριθμός από αυτά, ενώ συνεχίζονται οι ενέργειες για την πλήρη αξιοποίηση όλων.\nΟργανώθηκε η Εταιρεία Αξιοποίησης και Διαχείρισης της Περιουσίας του Πανεπιστημίου και εμπλουτίστηκαν οι δραστηριότητές της, ώστε να αποτελέσει ένα ακόμη αποτελεσματικό εργαλείο εξωστρέφειας και ανάπτυξης του Πανεπιστημίου.\nΑναζητήθηκαν κεντρικά από την Πρυτανική Αρχή και εξασφαλίστηκαν σημαντικές δωρεές και χορηγίες, κυρίως από κοινωφελή ιδρύματα, για την ανάπτυξη των υποδομών του Πανεπιστημίου και τη χρηματοδότηση μεταδιδακτόρων ερευνητών.\nΣτο διοικητικό πεδίο\nΕκπονήθηκε και υποβλήθηκε προς έγκριση στο Υπουργείο Παιδείας ο νέος Οργανισμός του Πανεπιστημίου μετά από πολλά χρόνια, ενώ εκπονείται και θα ολοκληρωθεί σύντομα ο Εσωτερικός Κανονισμός λειτουργίας, ο οποίος θα διευκολύνει το έργο των Σχολών, των Τμημάτων, των κλινικών, των εργαστηρίων και των Υπηρεσιών.\nΚαταβλήθηκε επίμονη προσπάθεια και έγιναν βήματα για την αναβάθμιση των διοικητικών υπηρεσιών. Για παράδειγμα, το 2018 μετά από χρόνια επετεύχθη η ολοκλήρωση του συνόλου σχεδόν των διαγωνισμών μέσα στο οικονομικό έτος. Ο σωστός χρονοπρογραμματισμός, η πρόβλεψη των κινδύνων, η εστίαση στις προτεραιότητες και η αγαστή συνεργασία διοικητικών υπηρεσιών, νομικής υπηρεσίας και πρυτανικών αρχών αποτέλεσε βασική μέριμνά μας και πιστεύουμε ότι αποφέρει ήδη καρπούς.\nΗ Σύγκλητος του ΕΚΠΑ έχει ομόφωνα αποφασίσει ότι όλα τα μέλη ΔΕΠ πρέπει να έχουν τις ίδιες δυνατότητες απασχόλησης, όπως αυτή ορίζεται από το ισχύον νομοθετικό πλαίσιο, δηλαδή πλήρης ή μερική απασχόληση, αλλά όχι αποκλειστική, και εισηγήθηκε στα υπουργεία Υγείας και Παιδείας την κατάργηση της παραγράφου 4 του άρθρου 11 του νόμου 2889/2001.\nΖητώ την υποστήριξή σας για μια δεύτερη θητεία, ώστε από κοινού να εξασφαλίσουμε όσα έγιναν μέχρι σήμερα και όσα βρίσκονται σε εξέλιξη, με σκοπό αυτά να ολοκληρωθούν απρόσκοπτα, να παγιωθούν και να αποτελέσουν άμεσα σταθερό κεκτημένο. Δεν επιδόθηκα ούτε θα επιδοθώ σε προσωπικές επιθέσεις και αιχμές, διότι αυτό θίγει το κύρος των μελών της ακαδημαϊκής κοινότητας και εν τέλει του Πανεπιστημίου στο σύνολό του. Απορρίπτω κατηγορηματικά κάθε έμμεση ή άμεση προβολή αρνητικής εικόνας για το Πανεπιστήμιο.\nΜε γνώμονα το Στρατηγικό Σχέδιο του Πανεπιστημίου, βασικοί στόχοι μας θα είναι:\nΕμπέδωση των ακαδημαϊκών αρχών και του ακαδημαϊκού ύφους και ήθους που υπηρετήσαμε τα τελευταία χρόνια, με πρώτιστο μέλημα τη διαφύλαξη του κύρους του Πανεπιστημίου και των θεσμών του.\nΕξασφάλιση μεγαλύτερης χρηματοδότησης, διεκδίκηση της αύξηση των αποδοχών όλων των εργαζομένων και διεκδίκηση νέων θέσεωνπροσωπικού όλων των κατηγοριών.\nΠεραιτέρω ανάπτυξη της διεθνούς διάστασης και της εξωστρέφειας του Πανεπιστημίου, καθώς και των ξενόγλωσσων Προγραμμάτων Σπουδών (προπτυχιακών και μεταπτυχιακών).\nΠεραιτέρω χρηματοδότηση της εκπαιδευτικής διαδικασίας με στόχο την ποιοτική αναβάθμιση και διεύρυνση των Προγραμμάτων Σπουδών.\nΕνίσχυση της ερευνητικής δραστηριότητας ως εξής: α) Προώθηση επιπλέον νομοθετικών ρυθμίσεων για την περαιτέρω απλοποίηση και συντόμευση των διαδικασιών του ΕΛΚΕ. β) Συνέχιση της χρηματοδότησης των ερευνητικών υποδομών από το Πρόγραμμα των Δημοσίων Επενδύσεων και τα αποθεματικά του ΕΛΚΕ. γ) Με το νέο νομοθετικό πλαίσιο, ενεργοποίηση των ερευνητικών Ινστιτούτων ως οριζόντιες διεπιστημονικές ακαδημαϊκές δομές, που διασυνδέουν τις επιστήμες που θεραπεύονται στα Τμήματα, και προκαλούν συνέργειες και οικονομία κλίμακας, καθώς και τη χρηματοδότησή τους από τον ΕΛΚΕ. δ) Συνέχιση των προσπαθειών για τη βελτίωση της λειτουργίας του ΕΛΚΕ και την ανάπτυξης των ηλεκτρονικών υπηρεσιών του. ε) Δημιουργία τεχνοβλαστών και προώθηση των διπλωμάτων ευρεσιτεχνίαςμέσα από το νεοσύστατο Κέντρο Καινοτομίας και Επιχειρηματικότητας.\nΑναβάθμιση των διοικητικών υπηρεσιών. Έμφαση θα δοθεί και στην ενίσχυση της Τεχνικής Υπηρεσίας με σκοπό το μεσοπρόθεσμο προγραμματισμό και την επιτάχυνση των μελετών για σημαντικά έργα.\nΕπιτάχυνση της απόκτησης των μέσων και της εκπαίδευσης του προσωπικού στον τομέα της ηλεκτρονικής διακυβέρνησης και ηλεκτρονικής διακίνησης των εγγράφων.\nΚλείνοντας θα ήθελα να ευχαριστήσω όλη την Πανεπιστημιακή κοινότητα για την εξαιρετική και εποικοδομητική συνεργασία μας όλο το προηγούμενο διάστημα. Με συντονισμένα και σταθερά βήματα στοχεύουμε στη συνεχή βελτίωση του Πανεπιστημίου μας.


Άνδρες την Ασφάλειας μπήκαν σε σχολείο σε ώρα λειτουργίας για να ανακρίνουν τους διδάσκοντες!!! - Ατέχνως\nΒρίσκεστε:Ατέχνως»Κοινωνία»Άνδρες την Ασφάλειας μπήκαν σε σχολείο σε ώρα λειτουργίας για να ανακρίνουν τους διδάσκοντες!!!\nΆνδρες την Ασφάλειας μπήκαν σε σχολείο σε ώρα λειτουργίας για να ανακρίνουν τους διδάσκοντες!!!\nΆνδρες την Ασφάλειας εισήλθαν στο 3ο Δημοτικό Σχολείο Αχαρνών, (μετά την καταγγελία που έκανε γονέας στην Αστυνομία γιατί το παιδί του έχασε στο σχολείο το ειδικό ορθοδοντικό μασελάκι του), χωρίς προειδοποίηση και σε ώρα λειτουργίας της σχολικής μονάδας για να ανακρίνουν τους διδάσκοντες!!!\nΤο απαράδεκτο αυτό περιστατικό καταγγέλλει ο Σύλλογος Εκπαιδευτικών ΠΕ Αν. Αττικής «Ο Σωκράτης», τονίζοντας ότι «θίγει τους εκπαιδευτικούς ως παιδαγωγούς και επιστήμονες. Το σχολείο δεν είναι χώρος που η Ασφάλεια μπορεί να δρα όποτε θέλει και χωρίς να λαμβάνεται υπόψη η παρουσία μαθητών, να καλεί τους εκπαιδευτικούς να “δώσουν λόγο”».\nΠροσθέτει επίσης ότι «η Ασφάλεια όφειλε να έχει ενημερώσει τη διεύθυνση του σχολείου και κατόπιν συνεννόησης και με συγκεκριμένο ραντεβού, να προχωρήσει στην προβλεπόμενη εξέταση.\nΚανένας, όποιο τίτλο και να φέρει, δεν έχει δικαίωμα να μπαίνει στο χώρο που διαπαιδαγωγούμε τα παιδιά μας σαν να ήταν “τσιφλίκι” του! Στο σχολείο τα προβλήματα που προκύπτουν τα λύνουμε με παιδαγωγικό τρόπο!».\n3ο Δημοτικό Σχολείο Αχαρνών Αστυνομία Ασφάλεια Σύλλογος Εκπαιδευτικών Ο Σωκράτης σχολείο\nΠροηγούμενη δημοσίευση Eurostat: Σε συνθήκες φτώχειας ή κοινωνικού αποκλεισμού ζουν πάνω από ένας στους τρεις κατοίκους στην Ελλάδα\nΕπόμενη δημοσίευση Σαν σήμερα 17 Οκτωβρίου


Στο Ηράκλειο το Κέντρο Πρόληψης Εξαρτήσεων - Νέα Κρήτη\nΣτο Ηράκλειο το Κέντρο Πρόληψης Εξαρτήσεων\n- Επιστημονικός: Αξιοποίηση της επιστημονικής γνώσης και εμπειρίας για τον αρτιότερο σχεδιασμό, εφαρμογή και αξιολόγηση των προγραμμάτων πρόληψης. Διάχυση αυτής της επιστημονικής γνώσης και εμπειρίας μεταξύ των μελών του Δικτύου. Επεξεργασία συνθετικών προτάσεων χρήσιμων για τα μέλη και τη χάραξη πολιτικής στον τομέα της πρόληψης.\n- Υποστηρικτικός: Μέσα από την ανταλλαγή γνώσεων και εμπειριών που προκύπτουν από την ιδιαίτερη δράση του κάθε Φορέα δημιουργείται ένα κλίμα αλληλοϋποστήριξης μεταξύ των μελών.\nΠερισσότερες πληροφορίες για το Πανελλήνιο Δίκτυο Φορέων Πρόληψης της Εξάρτησης στην ηλεκτρονική διεύθυνση: https://diktyoorg.wordpress.com.


Η ΑΘΑΝΑΤΗ ΦΙΛΗ ΤΟΥ Γ. ΔΡΟΣΙΝΗ ΑΙΚΑΤΕΡΙΝΗ ΕΥΛΑΜΠΙΟΥ ΤΥΠΑΛΔΟΥ | Μουσείο Γ. Δροσίνη\nΗ ΑΘΑΝΑΤΗ ΦΙΛΗ ΤΟΥ Γ. ΔΡΟΣΙΝΗ ΑΙΚΑΤΕΡΙΝΗ ΕΥΛΑΜΠΙΟΥ ΤΥΠΑΛΔΟΥ\nΟμιλία της Δήμητρας Κωνσταντίνου.\nΟ Δροσίνης ξετυλίγοντας ήρεμα το νήμα της ζωής φτάνει στα 52 του χρόνια. Προηγήθηκαν σπουδές στην Αθήνα και τη Γερμανία, επαγγελματική σταδιοδρομία, επιτυχίες και απογοητεύσεις, οικογενειακή ζωή, γάμος, παιδιά, χωρισμός.\nΑπό τη φύση του ήρεμος, αισιόδοξος, χωρίς εκρήξεις, έτοιμος να βοηθήσει, να προσφέρει χαρά, με σκοπό πάντα, να μην προκαλέσει πόνο ή ακόμα στεναχώρια, πορεύεται σ’ όλη του τη ζωή. Παρ’ όλα αυτά κάνει την πρώτη του επανάσταση, την ώρα που πιστεύει, ότι βρήκε τη συζυγική ευτυχία.\nΟ Δροσίνης ήθελε να είναι ο τέλειος αδελφός, ο καλός φίλος. Για τον έρωτα γίνεται «ο κακός», για την μεγάλη αγάπη, αφήνει όνειρα και επιθυμίες. Ήθελε να γυρίσει στην αγαπημένη του Λειψία, βρέθηκε όμως μπλεγμένος στα δεσμά του γάμου.\nΞεπέρασε τύψεις, υποχρεώσεις, φιλίες και παντρεύτηκε την ωραιότατη Μαίρη Κασσαβέτη. Και τα χρόνια πέρασαν, είκοσι περίπου και ο καημός έρχεται σ’ αυτόν. Η πληγή ανοίγει, ο πόνος τον επισκέπτεται, όταν η γυναίκα του μαζί με τα τρία παιδιά τους, φεύγει στο εξωτερικό. Ο άνθρωπος που αγαπάει τα παιδιά και την πατρίδα, βρίσκεται με άδεια χέρια και την οικογένειά του στα ξένα. Ο γιός του δεν υπηρετεί την Ελλάδα, τη χώρα που τόσο αγάπησε ο πατέρας του, και τόσα της πρόσφερε.\nΗ Μπεμπούλα, ο Κωνσταντίνος και η Λίλυ παντρεύονται ξένους και ζουν στη Λωζάννη, Παρίσι, Ρώμη. Εκείνος δίπλα στα ανύπαντρα αδέλφια του, Σταύρο και Κάκια, κυλά η ζωή χωρίς παιδιά και εγγόνια. Μια ζωή που δεν τον εμπνέει και του στερεί τη δημιουργία.\nΟ Δροσίνης έγραφε ποιήματα από το περίσσευμα της ψυχής του. Μόνο στα δύσκολα χρόνια της κατοχής, ζήτησε χρηματική βοήθεια από την πένα του. Στα χρόνια της δημιουργίας δούλευε σε δυο και τρεις δουλειές, από το πρωί μέχρι αργά τη νύχτα, μέρες γιορτής και σχόλης, αλλά περιουσία δεν έκανε ποτέ.\nΒρισκόμαστε λοιπόν στα 52 του χρόνια. Επαγγελματικές χαρές και συγκινήσεις πολλές. Η γυναικεία συντροφιά όμως είναι απούσα, όπως και η Μούσα.\nΈχει καθιερωθεί ως ποιητής, αλλά η απογοήτευση τον ζώνει. Απέτυχε στην προσωπική του ζωή λοιπόν;\nΗ «Αμαρυλλίδα» του, η ιδανική γυναίκα των ονείρων δεν βρέθηκε;\nΤα χρόνια αρχίζουν να τον βαραίνουν, αλλά η ζωή είναι μπροστά του. Η Μοίρα που τον οδήγησε μέχρι σήμερα, δεν τον ξεχνά. Είναι αυτή, που δεν τον άφησε να ολοκληρώσει τις σπουδές του. Έμεινε ο αιώνιος φοιτητής, όπως λέει ο ίδιος. Είναι αυτή που τον έκανε δημοσιογράφο, με την Εστία σαν προίκα. Είναι η ίδια που στα 49 του χρόνια τον έκανε πρώτο γραμματέα του Σ.Ω.Β. και μπόρεσε να δει τα όνειρά του, που πρότεινε και δούλεψε γι αυτά, να πραγματοποιούνται. Τυχερός άνθρωπος!\nΉταν όνειρα άπιαστα για εκείνον τον καιρό κι όμως ο Δροσίνης τα έκανε πραγματικότητα. Σχολή Τυφλών, (Αμπέτειο Ίδρυμα) Σεβαστοπούλειος Σχολή η πρώτη Τεχνική Σχολή, (που κτίστηκε με τη βοήθεια του ιδρυτή Σεβαστόπουλο), Πρότυπο Σκοπευτική Σχολή Αθηνών (Μπελλένειος).\nΗ μοίρα λοιπόν, με τα βέλη του φτερωτού θεού, τον βρίσκει στο ΣΠΙΤΑΚΙ της Σεβαστοπούλειου Σχολής στους Αμπελοκήπους. Το σπιτάκι αυτό στη γωνία αριστερά του μεγάλου οικοπέδου, είχε γίνει, για να κατοικήσουν εκεί ο επιστάτης στον πρώτο όροφο και ο διευθυντής της Σχολής στο δεύτερο. Το καλοκαίρι του 1910 ο Δροσίνης επίπλωσε το επάνω πάτωμα για να παρακολουθεί τις εργασίες της Σχολής. Έμενε εκεί τον περισσότερο καιρό. Από το 1911 έως 1913 είχε τελειοποιήσει την εγκατάστασή του σε σωστό σπιτικό, όπως ο ίδιος γράφει στα Σκόρπια Φύλλα της Ζωής μου:\n«Είχα μεταφυτέψη εκεί από τον κήπο του σπιτιού μας, όταν το γκρέμισαν για να κτιστή η Ιονική Τράπεζα, τα λεμονόδεντρά του και τις καλύτερες τριανταφυλλιές του, και τα δυο αγιοκλήματά του. Και ίσα ίσα μπροστά στο Σπιτάκι είχα βάλη τον μεγάλο χειμώνανθο, το καμάρι του παλιού μας κήπου, για να μου χαρίζη εδώ τα ευωδιαστά του άνθη, χρυσά στολίδια της Πρωτοχρονιάς. Την Άνοιξη του 1913 ο κήπος είχε φθάση στη μεγαλύτερη ακμή του και με λαχτάρα επρόσμενα όλη την εβδομάδα, κλεισμένος στο Υπουργικό γραφείο μου, το μεσημέρι του Σαββάτου, για να πάρω το δρόμο προς το Σπιτάκι!»\nΣτο «Σπιτάκι» κάθε Κυριακή ερχόταν ο Μπισκίνης. Συχνά ερχόταν ο Ροϊλός, που το ζωγράφισε κιόλας, ο Λουκίδης, ο Τόμπρος, ο Παλαμάς και πολλοί άλλοι.\nΕίναι 3 Μαΐου του 1911 σούρουπο. Ο Δροσίνης με τον Μπισκίνη μετρούν τα τριαντάφυλλα στο κήπο της Σεβαστοπούλειου Σχολής έξω από το ΣΠΙΤΑΚΙ .\nΤο κουδούνι της σιδερένιας αυλόπορτας κτυπά και ο Παγανέλλης, φίλος, λογοτέχνης, με συντροφιά ένα ζευγάρι, έρχονται xωρίς προειδοποίηση, για ένα χαιρετισμό στον Ποιητή. Το ζεύγος είναι γνωστό, στην Αθηναϊκή Κοινωνία. Ο σύζυγος Αναστάσιος Τυπάλδος, πλούσιος, ξεχωριστό άτομο, έχει παντρευτεί την Αικατερίνη Ευλαμπίου, μια γυναίκα ωραιότατη, μεγαλωμένη στον πύργο του πατέρα της στη Βιέννη, μορφωμένη, καλλιεργημένη, με μια προσωπικότητα εκθαμβωτική.\nΟ ίδιος περιγράφει την συνάντησή τους στα Σ.Φ.Ζ. ως εξής:\n«Η συζήτηση κυλά γύρω από την λογοτεχνία. Απαγγέλλονται ποιήματα. Κάποια στιγμή η κυρία Τυπάλδου, που ήταν ένας ξεχωριστός άνθρωπος με παρακαλεί να της απαγγείλω ένα καινούργιο ποίημά μου, ανέκδοτο. - Δεν έχω τίποτα καινούργιο της απαντώ, δεν γράφω πια ποιήματα.\n- Σταμάτησε η έμπνευση.\n- Θα σας δώσω μια συμβουλή, λέει τότε η κυρία. Όταν δεν έχετε έμπνευση να μεταφράζετε. Το ίδιο έκανε και ο Γκαίτε και έλεγε. «Ακονίζω το μυαλό μου». Έχω μαζί μου ένα ποίημα του Felix Dörmann, που μ’ αρέσει, ακούστε το. Και το απαγγέλλει !\n- Δοκιμάστε να το μεταφράσετε, του λέει, δίνοντάς του το. Είμαι σίγουρη πως θα βγει κάτι πολύ ωραίο».\nΟ Δροσίνης μπροστά σ’ αυτή την πρόκληση δεν είναι έτοιμος. Το ποίημα κατ’ αρχήν τον συγκινεί. Ήταν γραμμένο για κείνον, για εκείνη την περίοδο της ζωής του. Η μοίρα λες να του έπαιξε και πάλι το παιχνίδι της; Προσπάθησε να απαλλαγεί. Αρνήθηκε. Αλλά η κυρία Τυπάλδου δεν ήταν εύκολη παίχτρια. Επέμενε, τον έπεισε και μάλιστα του πρότεινε:\n- Αύριο θα έλθουμε να απολαύσουμε τη δεύτερη δημιουργία του.\nΟ Τυπάλδος χωρίς να νιώσει ότι εκείνη η μέρα, θα άλλαζε τα πάντα στη ζωή του, προσφέρεται να έρθει την άλλη μέρα με το αυτοκίνητό του, να τον πάρει και να πάνε όλοι μαζί, στο «καφενεδάκι» της Ακρόπολης, γνωστό μέρος έμπνευσης του Δροσίνη.\nΟ Ποιητής δεν θυμάται να είπε ναι, αλλά δεν επέμενε πια στο όχι.\nΘυμάται όμως καλά την ώρα, που φύλαγε το χέρι της κυρίας, ότι την άκουσε να λέει:\n- Αφού δεν θέλετε να έρθουμε εμείς, τότε θα συναντηθούμε αύριο το απόγευμα στο αγαπημένο σας «λιμάνι».\nΜικρές ασήμαντες στιγμές και μικρές ασήμαντες λέξεις μπορούν ν’ αλλάξουν τη ζωή μας ολάκερη. Δεν συμφωνείτε;\nΟ Δροσίνης το βράδυ διαβάζει το ποίημα. Τα γαλλικά του άψογα, οι στίχοι τον συγκινούν, θα μπορούσε να το είχε γράψει ο ίδιος. Τα βάσανά του κρυμμένα ήταν αθώρητα στα αδέλφια και στους φίλους. Δεν ανέφερε ποτέ το όνομα της γυναίκας του, ούτε στα γράμματα των κοριτσιών του. Με τον γιό του δεν αλληλογραφούσε.\nΚάποτε ένας συγγενής του ζήτησε να στείλει περισσότερα λεφτά στην γυναίκα του, που ζούσε στην Ελβετία μαζί με την μικρότερη κόρη, και εκείνος θύμωσε (σπάνιο για τον χαρακτήρα του) και τον παρακάλεσε να μην επανέλθει ξανά στο θέμα αυτό. Όταν πέθανε η γυναίκα του στη Λωζάννη, η αγαπημένη του κόρη Μπεμπούλα, έκλαψε το χαμό της. Ο Δροσίνης την δικαιολόγησε, αλλά εκείνος δεν είχε ούτε δάκρυ, ούτε δύναμη για να στεναχωρηθεί. Του είχε σκοτώσει κάθε συναίσθημα, χρόνια τώρα με τη στέρηση των παιδιών του, με το ψυχικό θάνατο του γιού του.\nΟ Κωνσταντίνος ο γιος, που έφερε το όνομα τού αγαπημένου του αδελφού, δεν έκανε το στρατιωτικό του καθήκον στην Ελλάδα, κατάφερε να πάρει δίπλωμα στα τριάντα του χρόνια από ένα Πανεπιστήμιο του Παρισιού, αφού πέρασε από τα Πανεπιστήμια της Λειψίας και της Γενεύης. Και στην προσωπική του ζωής; δυο γάμους χωρίς παιδιά, πρώτα με μια Αυστραλιανή και έπειτα με μια Γαλλίδα.\nΗ Μπεμπούλα για είκοσι χρόνια αρνιόταν να συναντήσει τον αδελφό της και μόνο στα χρόνια του πολέμου, όταν χτύπησε η αρρώστια και η ανέχεια, τα δυο ζευγάρια ανταμώθηκαν κάπου στην Ιταλία.\nΌταν η Τυπάλδου έδωσε στον Δροσίνη το ποίημα του Dormann σίγουρα δεν ήξερε το μυστικό του, αλλά οι στίχοι το μάντεψαν. Το βράδυ μεταφράζοντάς το, φοβήθηκε ότι δεν το απέδωσε σωστά. «Είναι τόσο δικό του. Ναι, δεν θα της πει το μυστικό του, δεν θα την αφήσει να πονέσει με τις δικές του πληγές. Ναι, θέλει να μείνει κοντά του, να γίνει συντρόφισσά του στο δρόμο της ζωής, αλλά θα την κλείσει έξω από την πόρτα του πόνου. Μόνος εκείνος θα τραβήξει το Γολγοθά του !\nΤην άλλη μέρα ο Ποιητής φθάνει πρώτος στο καφενεδάκι της Ακρόπολης. Νιώθει σαν νεαρός, που πάει να συναντήσει την αγάπη του. Άραγε το ποίημα θα απογοητέψει;\nΟι φίλοι έρχονται σιγά – σιγά ξέροντας, ότι θα ζήσουν την αρχή μιας καινούργιας δημιουργίας. Η μούσα θα κερδίσει πάλι τον Ποιητή, εδώ που ξέρει να του μιλάει !\nΗ Τυπάλδου ωραιότατη μέσα στο κατάλευκο μακρύ φόρεμά της μ’ ένα ολόλευκο καπέλο, ένα σάλι ολοκέντητο σε παστέλ τόνους, κατεβαίνει με τη βοήθεια του συζύγου της από το αυτοκίνητό τους. Προχωράει αργά προς το καφενεδάκι. Ο Δροσίνης την βλέπει από μακριά. Την περιμένει όρθιος στην πόρτα. Την κοιτάζει πιο πολύ με την καρδιά, παρά με τα μάτια. Αυτή είναι η Αμαρυλλίδα του, η γυναίκα που περίμενε τόσο καιρό ! Τι κρίμα που ανήκει σε άλλον!\nΗ Τυπάλδου ανεβαίνει το τελευταίο σκαλί. Ο Δροσίνης σκύβει να της φιλήσει το χέρι. Νιώθει μια αναστάτωση σαν ερωτευμένο παληκάρι. Το χέρι της γυναίκας αφήνεται στο δικό του. Η επαφή τον αναστατώνει. Τα χείλη του βρίσκουν το δροσερό δέρμα, το άρωμα δυναμώνει την αίσθηση. Η γυναίκα κατακτά τον άντρα. Αργότερα η Τυπάλδου με τα ποιήματά της θα μαγέψει τον Ποιητή. Τα νειάτα, η ομορφιά και η παρουσία τής Τυπάλδου αναστατώνουν όλη τη συντροφιά. Το καφενεδάκι φαίνεται φτωχό, μικρό, άσχημο. Η κυρία ρωτάει:\n- Λοιπόν κύριε Δροσίνη;\n- Δοκίμασα χθες το βράδυ ... δεν ξέρω αν θα σας αρέσει.\n- Ας μην το διαβάσουμε εδώ, συνεχίζει η κυρία. Πάμε στο θέατρο του Ηρώδου Αττικού, είναι ανάμεσα στα μάρμαρα τα αρχαία, που είναι η πιο κατάλληλη ατμόσφαιρα !\nΤι ιδέα υπέροχη! Στ’ αλήθεια, μόνο μια ψυχή σαν της Τυπάλδου θα μπορούσε να νιώσει, πόσο βοηθάει το υπέροχο περιβάλλον του αρχαίου θεάτρου, σκέφτεται ο Δροσίνης. Γύρω – γύρω από το Ηρώδειο γκριζοπράσινα πεύκα και ψιλόλιγνα κυπαρίσσια κρύβουν από μακριά την είσοδο του Θεάτρου. Η πρόσβαση όχι τόσο εύκολη. Τα στενά μονοπάτια ανάμεσα σε πέτρες και θάμνους σε φέρνουν κοντά στο κεντρικό άνοιγμα. Η Ακρόπολη κρυφοκοιτάει από ψηλά. Ο ήλιος ρίχνει τις τελευταίες του ζεστές ακτίνες παίζοντας κρυφτό με τις καμαρωτές πανύψηλες καμάρες. Τα εσωτερικά τοιχώματά τους παίρνουν φωτιά. Ο χώρος μέσα στο θέατρο μαγευτικός, επιβλητικός γεμάτος μνήμες και φωνές .....\nΟι φίλοι σκορπίζονται, στο ημικυκλικό αμφιθέατρο. Ο Δροσίνης παίρνει θέση στη μέση της επίπεδης ορχήστρας. Πίσω υψώνεται η σκηνή. Ο Ποιητής συγκινημένος απαγγέλει:\nΆφησε τα χαδιάριακα, γλυκά ρωτήματά σου !\nΤα βάσανά μου, αθώρητα, ξεφεύγουν τη ματιά σου.\nΚαι το κρυφό μου, που η καρδιά βαθυά κλεισμένο τώχει,\nΔε θα σ’ το πουν τα χείλη μου, δε θα το μάθης. όχι!.\nΜαζί μου θάρθης ως εκεί, που κλει η θύρα ο πόνος,\nΑλλά το δρόμο των καυμών, θα τον περάσω μόνος .\nΧειροκροτήματα ακολουθούν το τέλος της απαγγελίας.\nΗ κυρία Τυπάλδου σηκώνεται και τον πλησιάζει, του σφίγγει το χέρι θέλοντας να του περάσει τα συναισθήματά της, αυτά που δεν λένε τα λόγια. Γέρνει το κεφάλι της στον ώμο του και ψιθυρίζει σαν να λέει κάποιο μυστικό:\n- Το ξαναδημιουργήσατε !\nΗ Τυπάλδου έδειξε θαυμασμό και οικειότητα προς τον Δροσίνη, πράγμα του έγινε αντιληπτό από τον Ποιητή. Σαν μάγισσα σκόρπισε τα σύννεφα, και η Μούσα, που κρυφοκοίταζε, κέρδισε το στοίχημα! Ο Δροσίνης γράφει. Γράφει για Εκείνη, γράφει για να ελευθερωθεί. Η ποίηση μέσα στην καρδιά του ξυπνά από το λήθαργο και χαίρεται και πάλι. Η ποίηση τους ενώνει ! Εκείνη διαλέγει ποιήματα και εκείνος δημιουργεί.\nΣτο ημερολόγιό του γράφει:\n«Τώρα μάλιστα, που παραιτήθηκα από τη Γραμματεία της Ακαδημίας και πήρα τέσσερις μήνες άδεια από τον Σ.Ω.Β., δεν θα πηγαίνω καθόλου εκεί θα κλειστώ στο σπίτι μου, τα απογεύματα θα βάλω μπρος το «ΕΙΠΕ».\nΞέρουμε από δικές του διηγήσεις, ότι συνήθιζε να γράφει ποιήματα σε οποιοδήποτε χαρτί, είτε στη δουλειά στο Υπουργείο, είτε στο γραφείο στο Σ.Ω.Β, το έριχνε στο συρτάρι ή στην τσάντα του και όταν συγκεντρωνόταν κάποιος αριθμός, τα ξεχώριζε, με κόκκινο μολύβι και αποφάσιζε σε ποια συλλογή θα πήγαινε το κάθε ένα. Εδώ βλέπουμε αλλαγή. Θέλει να παρουσιάσει σε σύντομο χρονικό διάστημα τη δουλειά του. Θέλει ίσως να μιλήσει με αυτόν τον τρόπο σ’ «ΕΚΕΙΝΗ» να τον θαυμάσει, να την συγκινήσει !\n«ΕΙΠΕ και εγώ ξαναλέω». Μια ολόκληρη ποιητική συλλογή με τον τίτλο ΕΙΠΕ θα κυκλοφορήσει πολλά χρόνια μετά ! Το εξώφυλλο φιλοτεχνημένο από τον Δ. Μπισκίνη παρουσιάζει το κεφάλι μιας πανώριας θεάς, πίσω από μια λύρα, της οποίας οι χορδές γίνονται σιδερένιος φράκτης. Ακριβώς από πίσω, ένας τοίχος δείχνει τα αξεπέραστα εμπόδια και ο ήλιος στο βάθος λάμπει μιλώντας για την πρόσκαιρη γλυκιά ελπίδα και ζεστασιά που δίνει.\nΠριν μάθουμε εάν ο θαυμασμός, το ταίριασμα μπροστά στην Ποίηση έγινε κρυφός δεσμός ή χάθηκε με τα πρώτα κρύα του χειμώνα ας γνωρίσουμε καλύτερα την Αικατερίνη Ευλαμπίου Τυπάλδου. Η οικογένεια του Σπυρίδωνος Ευλαμπίου, ζούσε τον περισσότερο καιρό στη Βιέννη, όπου έχει κάνει περιουσία. Είχε τρεις κόρες. Δεχόταν στο φιλόξενο σπίτι έλληνες λόγιους, ξεχωριστές προσωπικότητες, και πολλούς φοιτητές.\nΈνας απόγονος των Τυπάλδων κατέθεσε σ’ ένα μέλος του Συλλόγου μας, ότι η πρώτη συνάντηση του Δροσίνη με την Αικατερίνη, έγινε όταν αυτή ήταν μόλις 15 ετών, στον Πύργο τους στην Αυστριακή πρωτεύουσα.\nΗ Αικατερίνη παντρεύτηκε τον Αναστάσιο Τυπάλδο. Οι Τυπάλδοι είναι μεγάλη οικογένεια από την Κεφαλονιά, με πολλούς κλάδους και απογόνους. Από τα χρόνια του Αγώνα για την ελευθερία μέχρι σήμερα έπαιξαν σημαντικό ρόλο, τόσο στην πολιτική, όσο και στην οικονομική ζωή του κράτους. Το ζεύγος Αναστασίου Τυπάλδου απέκτησε δυο παιδιά, τον Γεράσιμο και την Φωτεινή ή Φώτη.\nΗ Αικατερίνη Τυπάλδου, στην Αθήνα, κάνει παρέα με την αγαπημένη της αδελφή Λήδα Max Vauthier. Ο γαμπρός της, καλλιεργημένος και φίνος άνθρωπος, συντροφεύει πολλές φορές τις δυο αδελφές και μιλούν για ποίηση και λογοτεχνία.\nΗ οικονομική άνεση του συζύγου της, της δίνει μια ζωή που θα ζήλευε κάποιος που θα την έβλεπε από μακριά. Τα δυο της παιδιά είναι άρρωστα και μάλιστα η παιδούλα της, στα 15 της χρόνια, φεύγει από τη ζωή σε κάποιο νοσοκομείο στο Παρίσι. Ο γιος χάνεται πολύ αργότερα λίγο μετά τον Β ́ Παγκόσμιο Πόλεμο. (1944)\nΗ Τυπάλδου συγκλονίζεται από τη γνωριμία του Δροσίνη. Είναι βέβαιο, ότι οι πρωτοβουλίες ξεκινούν από αυτή, γιατί μαθαίνουμε, ότι όταν ο άντρας της γίνεται πρεσβευτής και τον στέλνουν στην Κωνσταντινούπολη, εκείνη δεν τον ακολουθεί.\nΑν και ο Δροσίνης δεν έκανε το πρώτο βήμα, είναι έτοιμος για τη δεύτερη επανάστασή του. Ένας δεσμός μακριά από τα «πρέπει» και το κατεστημένο γεννιέται. Η απόφαση σίγουρα δεν ήταν εύκολη, κι ούτε ο Ποιητής μας θα μπορούσε να απαιτήσει αφοσίωση. Ο Δροσίνης δεν πήρε ποτέ διαζύγιο αντίθετα μ’ εκείνη, που χωρίζει από τον άνδρα της. Η αρρώστια της κόρης της για χρόνια την κράτησε δίπλα στο κρεβάτι του πόνου. Βρίσκεται στο Παρίσι το 1923, πριν από την οριστική απώλεια, με τραυματισμένη καρδιά.\nΟ άνθρωπος που συνάντησε ήταν σε μια ηλικία που μιλά το συναίσθημα πιο πολύ από τις αισθήσεις, και βρίσκεται στην Αθήνα. Του στέλνει στα γενέθλιά του, την Προσευχή του Renan. Ένα σπάνιο βιβλίο, μια θαυμάσια έκδοση με πολύχρωμες εικόνες. Ο Δροσίνης το δέχεται, όπως γράφει ο ίδιος, σαν χάρισμα φιλικό μιας λάτρισσας του Ωραίου.\nΕίναι πάντα η μάγισσα, η αιθέρια ύπαρξη, Η ΑΘΑΝΑΤΗ ΦΙΛΗ !\nΟ ίδιος γράφει: «Μια τελευταία αναλαμπή στη μνήμη μου έχει το Καφενεδάκι: στον εορτασμό της Εκατονταετηρίδος του Ρενάν στην Ακρόπολη.\nΤο όνομά του έχει δέση με τον ιερό Βράχο, η περίφημη «Προσευχή του στην Αθηνά». Τα εκατό χρόνια από τη γέννησή του, που εώρταζε η Γαλλία και συνεώρταζε παντού ο κόσμος των Γραμμάτων, δεν έπρεπε να περάσουν αδιάφορα για εμάς.\nΊσα – ίσα λίγο καιρό πριν είχα λάβη από το Παρίσι χάρισμα φιλικό μιας λάτρισσας του Ωραίου, τη θαυμάσια έκδοση της Προσευχής με πολύχρωμες εικόνες.\nΔεν την άνοιξα, όταν την έλαβα, δεν έκοψα τα φύλλα της. Έκανα τάμα να την πάρω μαζί μου μια ημέρα ηλιόφωτη και να την διαβάσω κάτω από το δυτικό αέτωμα του Παρθενώνος, στ’ απόσκιο, καθισμένος σ’ ένα ξύλινο σκαμνί, που το έφερνε πάντα εκεί ο φύλακα. Έγινεν όπως το έταξα κ’ επειδή ήτον καθημερινή πρωί κανένας αδιάκριτος δικός μας ή ξένος δεν επέρασε από κοντά μου να μ’ ενοχλήση. Ο φύλακας από σεβασμό, είχε πάη στο ανατολικό αέτωμα του Παρθενώνος, αφού μου έδωσε το σκαμνί του.\nΉμουν λοιπόν μόνος με συντροφιά δυο κάτασπρα περιστέρια, καθισμένα ψηλά καταντικρύ μου σαν να ήταν σκαλιστά σ’ ένα σπασμένο μάρμαρο. Επήρα θάρρος από τη μοναξιά και για να χαρώ διπλά τη μουσικότητα της Προσευχής, με το μάτι και με το αυτί άρχισα να τη διαβάζω μεγαλόφωνα. O noblesse ! o beauté simple et vraie..... Κ’ εξακολούθησα χωρίς διακοπή ως το τραγικό τέλος πως κ’ οι θεοί, καθώς κ’ οι άνθρωποι, περνούν και δεν είναι αιώνιοι.\nΌλη την ώρα τα δυο περιστέρια σαν να είχαν στ’ αληθινά μαρμαρώση, δε σάλεψαν από τη θέση τους. Μόνον όταν ετελείωσα και μ’ ένα ασυναίσθητο τίναγμα ενθουσιασμού πετάχθηκα ορθός, τρόμαξαν και ξεφτερούγισαν κτυπώντας τα φτερά σαν να χειροκροτούσαν».\nΕίμαστε λίγες μέρες μόνο πριν την εκατονταετηρίδα του Ρενάν. Είναι ο Δροσίνης που έπεισε την κυβέρνηση, δηλ. το κράτος, να τον τιμήσουν. Είναι αυτός που ετοίμασε την κάθε λεπτομέρεια για το θρίαμβο, που θα συγκλόνιζε Αθήνα και Παρίσι, συγγενείς, φίλους ακόμα και αδιάφορους υπαλλήλους του Υπουργείου εξωτερικών και των Πρεσβειών!\nΟ Δροσίνης με την Τυπάλδου συναντήθηκαν στο πνευματικό χώρο, ενώθηκαν με φιλία και μαθαίνουμε από τον ίδιο τον Ποιητή ότι έγινε δεσμός.\n«...... είχα μια φοβερή αποτυχία στο 1891. (εννοεί τον γάμο του με την Μαίρη Κασσαβέτη) για να έλθη μετά 20 χρόνια η μεγαλύτερη επιτυχία της ζωής μου, η συνάντηση και ο στενότατος δεσμός μου με την Αθάνατη Φίλη τού ΕΙΠΕ».\nΠαρ’ όλα τα ήθη της εποχής, η Τυπάλδου χωρίζει το 1942, παρ’ όλο ότι κρατά το δικαίωμα να έχει το επώνυμο του συζύγου της, συζεί με το Δροσίνη πολλά χρόνια αλλά στο τέλος της ζωής του δεν συναντιούνται παρά ελάχιστες φορές.\nΟ δεσμός αυτός πρέπει να κράτησε 30-32 χρόνια. Κέρδισαν ώρα με την ώρα την ευτυχία τους, αναζητώντάς τη στην πνευματική απόλαυση και στην ψυχική ταύτιση.\nΟ Δροσίνης γράφει: «....για 30 χρόνια σχεδόν όλα τα Χριστούγεννα, συμφωνούσαμε με την Αθάνατη Φίλη να διαβάζουμε την παραμονή των Χριστουγέννων, πλαγιασμένοι στο κρεβάτι, την συναρπαστική σκηνή από τον Brand του Ίψεν .»\nΤο ποίημα που ακολουθεί υπάρχει στην ποιητική του συλλογή «Φωτερά Σκοτάδια» σ. 119, και μιλά για τη μοίρα, το δεσμό του και την γλυκόπικρη ευτυχία που απολάμβανε κοντά της.\nΤι ΤΑΧΑ, αν δεν τους εζευγάρωσε\nΧρυσό αρραβώνος δαχτυλίδι;\nΤα δυο του χέρια η Μοίρα τάδεσε\nΜε σιδερένιο δαχτυλίδι.\nΤι τάχα, αν δεν τους εστεφάνωσε\nΤου γάμου ανθόπλεχτο στεφάνι;\nΤα μέτωπά τους αιματόβρεχτα\nΣμίγει το ακάνθινο στεφάνι.\nΠρέπει να σταθούμε στους δυο τελευταίους στίχους. Ο καθένας τους έχει νιώσει τ’ αγκάθια να τον τρυπούν, έχει πληγές ανοικτές, αιμορραγούν χωρίς ελπίδα γιατρειάς. Αλλά όταν είναι κοντά, όταν διαβάζουν, όταν απαγγέλουν τα κείμενα και τους στίχους, που τους συγκινούν, τότε ο ήλιος ζεσταίνει σαν το μεσημέρι. Τότε τα χρόνια είναι πίσω τους και η ζωή μπροστά τους. Τόση πίκρα, τόσος πόνος για τόση λίγη ευτυχία!\nΤο 1912 εκδίδει το ΕΙΠΕ, ο πρόλογος του βιβλίου, μάς μαθαίνει όλα τα μυστικά του Δροσίνη.\nΟ Δροσίνης γράφει: « Άλλος είπε κ’ εγώ ξαναλέω\nΚαλής μοίρας θέλημα άφησε εμπιστεμένα στα Χέρια μου μια δωδεκάδα τετράδια χειρόγραφα σε γλώσσα ξένη, αλλά από ψυχή Ελληνική και σε λόγο πεζό, με ρυθμική φόρμα – ξεχείλισμα μιας απόκρυφης λατρείας και τέχνης.\nΑυτά τα χειρόγραφα προσπάθησα να ξαναπλάσω σ’ ελληνικό στίχο, όσο μπορούσα πιο πιστά και πιο ταιριαστά με το κάθε νόημα και τον κάθε ρυθμό του πρωτόγραφου, μερικά κομμάτια, ένα μικρό, πολύ μικρό μέρος του όλου. Έτσι το βιβλίο αυτό, δουλεμένο είκοσι χρόνια, μοιάζει με ρυάκι, που αργοπερνώντας ανάμεσα σε πυκνοφυτεμένο δάσος καθρεφτίζει στα άβαθη νερά και τρεμόσβυστα, λίγα μόνον από του δάσους τα δέντρα.»\nΠρόκειται για δημιουργική μετάπλαση ενός μέρους από γραπτά στη γερμανική γλώσσα, που του είχε εμπιστευθεί η Αικατερίνη Ευλαμπίου- Τυπάλδου, τα οποία ο ποιητής επεξεργαζόταν είκοσι χρόνια, από το 1912 έως το 1932, οπότε και εκδόθηκε η συλλογή, από τον εκδοτικό οίκο Σιδέρη. Δεν πρόκειται για απλή μετάφραση. Αν συνέβαινε κάτι τέτοιο θα το είχε δηλώσει από την αρχή ο Δροσίνης. Δεν είναι άλλωστε η πρώτη φορά που τον απασχολεί μια τέτοιας μορφής δημιουργία. Όταν για είκοσι χρόνια επεξεργάζεται ένα υλικό που του έχει εμπιστευθεί πρόσωπο αγαπημένο, με το οποίο φυσικά θα μοιράζεται αισθήματα, ιδέες, αγωνίες προβληματισμούς, είναι σαν να ξαναγράφει ο ποιητής τις δικές του σκέψεις, σαν να εκφράζει τη δική του ευαισθησία. Με την ιδιότυπη αυτή «συνεργασία» επιτυγχάνεται η ανασύνθεση, η αναδημιουργία ενός ξεχωριστού έργου.\nΟ Δροσίνης είχε τον καημό του τον ακολούθησε μέχρι το θάνατό του, τη στέρηση των παιδιών του. Η Τυπάλδου κτυπήθηκε πιο σκληρά με την αρρώστια, των παιδιών της τον καθημερινό φόβο του θανάτου και από το θάνατο τον ίδιο. Ο Ποιητής έζησε σαν δικό του παιδί το χαμό της Φώτης της κόρης της Τυπάλδου. Δεν μπορούσε παρά να αναζητήσει στην πένα του την λύτρωση τής στεναχώριας του.\nΓράφει στο Ημερολόγιό του χρόνια πολλά αργότερα: «Ως το 1923, μόνος μου σταθμός στην Πολιτεία των Νεκρών ήτον ένας πράσινος ξύλινος πάγκος ... κοντά στον τάφο της μητέρας μου (εκεί) αναζητούσα δυνάμωμα σε ώρες ψυχικής αδυναμίας.\nΕκεί αποκαρδιομένος από την ασκήμια της ζωής που με τριγύριζεν ασφυκτικά τότε (+26.12.1923 Φώτη Τυπάλδου) ένιωσα τον πόθο του θανάτου.\nΑπό τότε που πέθανε και θάφτηκε στα ξένα (στο Παρίσι) μια πολύ αγαπημένη μου παιδούλα, πριν πατήση τα δεκαέξι χρόνια (Η Φώτη Τυπάλδου) και κάποιος άλλος τάφος μ’ έκραξε κοντά του: ο τάφος της μοναχοκόρης γνωστής οικογενείας με ιστορικό όνομα, ο τάφος της Μαρίας Δεληγιάννη (κοιμισμένη του Ιωάννου Βιτσάρη) έχει κάτι το τρυφερό και παρθενικό, είναι αθώα παιδούλα.\nΗ δική μου η στοργή για την κοιμισμένη του Βιτσάρη ήτον το συνταίριασμα της κοιμισμένης του με τη δική μου αγαπημένη παιδούλα δεκαέξι χρόνων κ’ εκείνη πεθαμένη στα ξένα. Έτσι θωρούσα στο σκαλισμένο μάρμαρο τόσο τη μια, όσο και την άλλη. Από το συνταίριασμα αυτό γεννήθηκαν τρία σονέτα φυλαγμένα από τότε μένουν στα χαρτιά μου πρωτόβγαλτα.»\nΌταν πέθανε η κόρη της Τυπάλδου ο Δροσίνης γράφει την ποιητική συλλογή «ΛΑΜΠΑΔΕΣ». Μια ωραιότατη συλλογή με καλλιτεχνικά σχέδια του Δ. Μπισκίνη, η οποία όμως δεν δημοσιεύθηκε αμέσως, γιατί το άλλο παιδί ήταν ήδη άρρωστο και φοβήθηκε μήπως προκαλέσει περισσότερο πόνο παρά γαλήνη και γιατρειά στη μάνα.\nΟ Καζώνης στο περιοδικό « ΚΟΥΒΕΝΤΕΣ» σ.σ. 17-18 γράφει:\n«Το 1948 μετά το θάνατο του γιού της Τυπάλδου, κυκλοφορεί η συλλογή - Λαμπάδες - τυπωμένη όπως είπαμε πριν από είκοσι τρία χρόνια (1923). Αυτό το βεβαιώνει η φίλη του Δροσίνη Άννα Τεργιάζου σ’ ένα γράμμα της:\n«- Γιατί αφήσατε στο σκοτάδι 20 χρόνια τις ΛΑΜΠΑΔΕΣ σας;\n- Σ ́ αυτή την ποιητική μου συλλογή, τραγουδώ την ομορφιά και την ατυχία στην ζωή μιας κόρης Αθηναίας, της Τυπάλδου, που είχα με την οικογένειά της μεγάλο φιλικό δεσμό. Αυτή πέθανε στην Ελβετία από φυματίωση πάνω στο λουλούδιασμα των δέκα επτά χρόνων της ... Μεγάλο κρίμα. ο θάνατός της με ελύπησε τόσο πολύ ώστε κάθισα κι έγραψα τους στίχους των - Λαμπάδων - σαν ένα μικρό κι ευλαβικό μνημόσυνο στην εκκλησιά της μνήμης της.\n- Την τυπώσατε τότε τη συλλογή σας ;\n- Και βέβαια ναι, αλλά ο αδελφός της που έμενε στο Χαλάνδρι ήταν κι’ αυτός φυματικός. Για να μην μάθη λοιπόν το θάνατο της αδελφής, που αν το μάθαινε εκείνη τη στιγμή θα χειροτέρευε σίγουρα η υγεία του, γι’ αυτό και δεν την κυκλοφόρησα.»\nΜαθαίνουμε ότι το 1925 κατατέθηκαν δυο αντίγραφα των Λαμπάδων στην Εθνική Βιβλιοθήκη των Παρισίων. Η συλλογή δόθηκε στη δημοσιότητα το 1948, οπότε έγινε η εισαγωγή αντιτύπων στην Εθνική μας Βιβλιοθήκη και άρχισαν και οι οικονομικής φύσεως συζητήσεις του Δροσίνη με τον εκδότη Σιδέρη.\nΒρισκόμαστε στο 1949. Μετά την κατοχή των Γερμανών οι καιροί ήταν δύσκολοι. Ο Δροσίνης με την αδελφή του στην Κηφισιά, τα παιδιά του στο εξωτερικό, όλοι με οικονομικά προβλήματα. Ο Ποιητής περιμένει ίσως για πρώτη φορά, βοήθεια από την πένα του. Οι «Λαμπάδες» δίνονται στα βιβλιοπωλεία και όπως γράφει ο ίδιος ο συγγραφέας. ο Ελευθερουδάκης μόλις έβαλε το βιβλίο στη βιτρίνα την ίδια μέρα ξεπούλησε. Ο Δροσίνης ζητά τα λεφτά από τον Σιδέρη και αναγκάζεται να βάλει δικηγόρο τον Λογοθέτη, για να μπορέσει να πάρει την αμοιβή του. Γράφει στο ημερολόγιό του:\n«25/9/1949. Εκείνο που με κρατάει σε αγανάκτηση είναι η ατελείωτη καθυστέρηση εκκαθάρισις του λογαριασμού των «λαμπάδων». Πολλά εκατομμύρια δραχμών!»\nΗ αναφορά μας στις «Λαμπάδες» κλείνει με δυο φράσεις της Παιδούλας, με τις οποίες αρχίζει η ποιητική συλλογή:\nΓιατί το λένε θάνατο και\nδεν το λεν Ζωή;\nΛΟΓΙΑ ΔΙΚΑ ΤΗΣ\nΚαι ο Δροσίνης γράφει στη σελίδα 33, μια από τις 93 σελίδες των Λαμπάδων:\nΚι’ αν δε σου ανοίχτηκαν πλατιά\nΤ’ Απόκρυφα για να πιστέψης,\nΣ’ άφησε μια χαραματιά\nΤης πόρτας κάτι να μαντέψης.\nΤ’ αθώρητο σ’ άλλων ματιά\nΠρόφτασες π έ ρ α ν’ αγναντέψης,\nΤο ανάκουστο άκουσαν τ’ αυτιά\nΚι’ άπλωσες το άυλο να χαϊδέψης.\nΆναστρο φως το αγνάντεμά σου,\nΤο άκουσμα Αγγέλων μουσική,\nΣε ρόδων πνοή το χάϊδεμά σου....\nΚ’ έκραξες μ’ έκσταση Πυθίας\nΚαι με φωνή λαχτάρας θείας:\n- Ω ! τι ωραία που είναι Ε κ ε ί!\nΤο 1943 ο Δ. Μπισκίνης γράφει σ’ ένα γράμμα του προς τον Δροσίνη:\n«Το ανηφόρισμα της Τέχνης το ζούμε μέσα στην ψυχή μας καθώς και κάθε άλλο αγαπημένο πρόσωπο που έφυγε πρωτύτερα από μας. Αν οι φευγάτοι αγαπημένοι μας παίρνουν κάμποσο από τη δική μας ζωή μαζί τους, ωστόσο κι εμείς κρατούμε πολύ από τη δική τους ύπαρξη στη θύμησή μας.\nΓια τη διαλεχτή μας φίλη κυρία Τυπάλδου πόσο λυπήθηκα για το ατύχημά της! Πόσες πίκρες της φύλαγε η μοίρα της. Η εικόνα που της ζωγράφισα κάποτε με το ακάνθινο στεφάνι στην κεφαλή της ήτανε σαν προμάντεμα για τα υστερνά, που το έκαμα τον Απρίλη του 1915 στο «Σπιτάκι». Είναι ένα έντομο που έπεσε από μιαν αγκαλιά λουλούδια, που είχατε φέρει από τον κήπο και το βάλατε με χάρη στο πράσινο ανθογυάλι. Έχει την αξία τούτη πως είναι καμωμένο με την καλή σας συντροφιά κι ότι μαζί με αυτό μας χαιρετάνε είκοσι οχτώ Απρίληδες!\nΈχετε τους χαιρετισμούς της Ελπίδας και\nΤα προσκυνήματα του Γιωργάκη\nΤριάντα χρόνια, μαζί και χωριστά, δίπλα δίπλα στη δημιουργία, τα αισθήματα παρέμεναν δυνατά. Ερωτηματικά υπάρχουν. Γιατί δεν έζησαν τα τελευταία χρόνια μαζί ; Γιατί ο Ποιητής το 1945 γράφει: Αγάπη την μια φορά ήταν πολύ νωρίς και την άλλη πολύ αργά. Οι πληγές και των δυο δεν τους άφησαν να βρουν την ΕΥΤΥΧΙΑ;\nΕΤΣΙ θα ζούμε; Πάντα χωρισμένοι.\nθα κράζωνται οι ψυχές και τα κορμιά,\nχωρίς ποτέ να σμίξωμε σε μια\nζωή θεόσταλτη κ’ ευλογημένη.\nΚι’ όταν το τέλος, που όλους μας προσμένει\nφτάση για μας: στερνή μας πιθυμιά –\nθα κατεβής στην άλαλη ερημιά\nχώρια, μακριά από με θαμμένη.\nΘα δείχνουν δυο σταυροί ξεχωριστοί\nστα δυο ξεχωρισμένα μνήματά μας:\nτ’ ονόματα, τα άτυχα ονόματά μας,\nκ’ η φλόγα της αγάπης μας σβυστή\nμια σπίθα δε θ’ αφίση για σημάδι\nμεσ’ στου χαμού το απέραντο σκοτάδι.\nΠοιητική Συλλογή «Φευγάτα Χελιδόνια» Άπαντα τομ. Γ΄ σ. 389\nΤο 1949 διαβάζουμε και πάλι στο Ημερολόγιο την τελευταία αναφορά του Ποιητή και ίσως τον τελευταίο αποχαιρετισμό των δυο πρωταγωνιστών.\nΣε δυο χρόνια φεύγουν και οι δυο από τον κόσμο αυτό με διαφορά πέντε μηνών.\nΟ Δροσίνης γράφει: «Πολύ με συγκίνησε σήμερα το μεσημέρι, ένα τηλεφώνημα της Αθάνατης Φίλης του ΕΙΠΕ, που με ρωτά πότε ένα μεσημέρι να έρθη να με ιδή. Της αποκρίθηκα πως θα την προσμένω την Δευτέρα. Τι την έκανε τάχα να με θυμηθή; Θα με είδε στην «Νέα Εστία» τα του εορτασμού των 90 χρόνων μου. Είχα πολύ καιρό να λάβω τηλεφώνημα και την προσμένω με λαχτάρα ...»\nΗ Αικατερίνη Τυπάλδου 70 χρονών πέθανε λίγους μήνες πριν από το Δροσίνη (1950). Προηγήθηκε όπως πίστευε ο Ποιητής για να ετοιμάσει το αιώνιο κατάλυμά τους. Δεν μπόρεσαν να ζήσουν εδώ μαζί, ίσως έγινε αυτό στην αιώνια ζωή, την πραγματική, όπως πίστευε ο ίδιος.\nΑπό το 1945-1950 η Αικατερίνη Τυπάλδου πληρώνει τον οικογενειακό τάφο των Τυπάλδων στο Α ́ Νεκροταφείο Αθηνών, αν και η ίδια έχει πάρει διαζύγιο με τον άντρα της από το 1917, ο οποίος κρατά τόσο τη μικρή Φώτη και τον αδελφό της.\nΗ ίδια ενταφιάζεται στον τάφο των Τυπάλδων στο Α ́ Νεκροταφείο. Ο Γεώργιος Δροσίνης ενταφιάζεται στο Νεκροταφείο της Κηφισιάς, όπου βρίσκεται μέχρι σήμερα.\nΗ μορφή της θα μείνει αιώνια χαραγμένη στο εξώφυλλο της ποιητικής συλλογής «ΕΙΠΕ», θα θυμίζει το πέρασμά της μέσα από την πένα του Δροσίνη, θα βρίσκεται εκεί στο Πάνθεο των Αθανάτων, παρέα με τον μόνο άνθρωπο, που αγάπησε πραγματικά. Και ο Ποιητής δίπλα της να της κρατά το χέρι, ακολουθώντας το δρόμο της αιωνιότητας, τι κι’ αν τα ονόματά τους γράφτηκαν σε ξεχωριστούς τάφους.


Οικοδόμος: «Ο Μπελογιάννης ζει, γιατί το κίνημα που τον έθρεψε και τον διαπαιδαγώγησε, ζει και αναπτύσσεται» - Το Μουσείο «Νίκος Μπελογιάννης» είναι από σήμερα γεγονός (2 VIDEO - 12 ΦΩΤΟ)\nΑναδεικνύεται σε πόλο έλξης για χιλιάδες νέους και νέες, για τα μέλη της ΚΝΕ και άλλων οργανώσεων της νεολαίας για να το επισκέπτονται οργανωμένα σ' όλη την επόμενη περίοδο.\nΑπό νωρίς το πρωί η Αμαλιάδα ήταν ντυμένη στα κόκκινα. Η πλατεία με την προτομή του Νίκου Μπελογιάννη πλημμύρισε από μέλη του ΚΚΕ και της ΚΝΕ, αλλά και εκατοντάδες ντόπιους από την ευρύτερη περιοχή της Πελοποννήσου. Ανάμεσα στις δεκάδες κόκκινες σημαίες ένα πανό έδινε το στίγμα: «Το ΚΚΕ γεννά Μπελογιάννηδες, μπροστάρηδες στον αγώνα και σήμερα για τη λαϊκή εξουσία, το σοσιαλισμό».\nΥπό το σύνθημα «Ούτε σε ξερονήσια ούτε σε φυλακές, ποτέ τους δεν λυγίσαν οι κομμουνιστές» ο Δημήτρης Κουτσούμπας ανέβηκε στο βήμα της εκδήλωσης για να απευθύνει χαιρετισμό.\nΟ χαιρετισμός του Δημήτρη Κουτσούμπα\nVideo of Ο Δ. ΚΟΥΤΣΟΥΜΠΑΣ ΠΑΡΑΔΙΔΕΙ ΤΟ ΟΠΛΟ ΤΟΥ Ν. ΜΠΕΛΟΓΙΑΝΝΗ ΣΤΟ ΜΟΥΣΕΙΟ «ΝΙΚΟΣ ΜΠΕΛΟΓΙΑΝΝΗΣ»\nΤο όπλο που είχε ο Νίκος Μπελογιάννης όταν ήταν πολιτικός επίτροπος στο Δημοκρατικό Στρατό Ελλάδας, παρέδωσε μαζί με τη θήκη του και τα γάντια του Νίκου Μπελογιάννη, στο Μουσείο, ο ΓΓ της ΚΕ του ΚΚΕ Δημήτρης Κουτσούμπας, στο πλαίσιο της εκδήλωσης των εγκαινίων. Στο χώρο έγινε ξενάγηση των παρευρισκομένων.\nΝωρίτερα, στην εκδήλωση που διοργανώθηκε από το Δήμο Ήλιδας, υπό την αιγίδα της Βουλής, χαιρέτισαν ο πρωθυπουργός Αλέξης Τσίπρας, ο δήμαρχος Ήλιδας, Χρήστος Χριστοδουλόπουλος, και ο πρόεδρος της Βουλής, Νίκος Βούτσης. Ο δήμαρχος Ήλιδας ανέγνωσε μήνυμα του γιου του Νίκου Μπελογιάννη, Νίκου. Η εκδήλωση ξεκίνησε με κατάθεση στεφάνων στο μνημείο του Ν. Μπελογιάννη.


Ergatiki - Δυναμώνουμε το απεργιακό κίνημα\nΔυναμώνουμε το απεργιακό κίνημα\nΗ μέρα της πανεργατικής απεργίας έφτασε. Την Τετάρτη 30 Μάη χιλιάδες απεργοί θα διαδηλώσουν στους δρόμους όλης της χώρας. Συγκοινωνίες, πλοία κι αεροπλάνα θα ακινητοποιηθούν, εφημερίδες δεν θα τυπωθούν, ενώ ακόμα και εργάτες σε χώρους του σκληρού ιδιωτικού τομέα όπως οι λιμενεργάτες της Κόσκο ή οι εργολαβικοί εργαζόμενοι στα Ελληνικά Πετρέλαια, δηλώνουν τη συμμετοχή τους στην απεργία. Το μήνυμα της δύναμης που έχουν οι εργαζόμενοι για να τσακίσουν τα μνημόνια και τις πολιτικές τους δεν θα μπορούσε να γίνει πιο ξεκάθαρο.\nΟ Συντονισμός Ενάντια στα Μνημόνια καλεί σε απεργιακή συγκέντρωση στις 10:30πμ στα Προπύλαια, προκειμένου να συγκροτήσει ένα μπλοκ που θα βάζει την προοπτική της απεργιακής κλιμάκωσης και της εργατικής εναλλακτικής που λέει ότι η μόνη "καθαρή έξοδος" από τα μνημόνια, είναι το ξήλωμά τους. Καμιά ιδιωτικοποίηση, συλλογικές συμβάσεις με αυξήσεις, μαζικές προσλήψεις, μόνιμη και σταθερή δουλειά, λεφτά για τα ταμεία, όχι για τους τραπεζίτες και το χρέος είναι οι διεκδικήσεις που προβάλλει το καλέσμα του Συντονισμού.\nΣτη συγκέντρωση μεταξύ άλλων καλούν ο Σύλλογος Εργαζόμενων νοσοκομείου Άγιος Σάββας, ο Σύλλογος Εργαζόμενων νοσοκομείου Αγλαΐα Κυριακού, το Σωματείο Έκτακτου Προσωπικού του Υπ. Πολιτισμού, η ΠΟΣΠΕΡΤ, το Σωματείο Εργαζόμενων στην ΙΝΤΡΑΚΟΜ, η ΚΕΕΡΦΑ, η Πακιστανική Κοινότητα Ελλάδας και η Πρωτοβουλία προσφύγων από το στρατόπεδο στα Οινόφυτα.\nΑΘΗΝΑ Προπύλαια 10:30πμ\nΘΕΣΣΑΛΟΝΙΚΗ Ρωμαϊκή Αγορά 10πμ\nΗΡΑΚΛΕΙΟ Αγ.Βενιζέλου 10πμ\nΧΑΝΙΑ Πλ.Αγοράς 10πμ\nΠΑΤΡΑ Εργατικό Κέντρο 10πμ\nΓΙΑΝΝΕΝΑ Εργατικό Κέντρο 10πμ\nΒΟΛΟΣ Πλ. Ελευθερίας 9πμ\nΞΑΝΘΗ Εργατικό Κέντρο 10πμ\nΛΑΡΙΣΑ Κεντρική Πλατεία 10.30πμ\nΝΑΟΥΣΑ Κεντρική Πλατεία 10.00πμ\nΜε εξορμήσεις και με αφισοκολλήσεις σε χώρους δουλειάς και σε πλατείες της πόλης προετοιμάστηκε η πανεργατική απεργία στα Χανιά. Συγκεκριμένα, πραγματοποιήθηκαν εξορμήσεις με την Εργατική Αλληλεγγύη και την προκήρυξη του Συντονισμού Ενάντια στα Μνημόνια σε σχολεία, στο Νοσοκομείο Χανίων, στο ΙΚΑ καθώς και στις υπηρεσίες του Δήμου Χανίων.\nΣτην κατεύθυνση ότι η πανεργατική απεργία πρέπει να οργανωθεί από τα κάτω αντί να αφεθεί στην τύχη της, πραγματοποιήθηκε την Πέμπτη 24/5 συνάντηση και συζήτηση με εργαζόμενους στον Δήμο Χανίων. Κάποιοι μάλιστα από από αυτούς πήραν κι έβαλαν την αφίσα του Συντονισμού στα γραφεία τους.\nΗ μάχη για την οργάνωση της πανεργατικής στα Χανιά όπως αποδεικνύεται και μέσα από τις εξορμήσεις είναι μία μάχη η οποία δεν μπορεί να υποτιμηθεί και γι' αυτό οι εξορμήσεις θα συνεχιστούν και την Τρίτη 29/5 στα γραφεία του ΟΤΕ και της ΔΕΥΑΧ. Για την απεργία προγραμματιζόταν συνέλευση την Τρίτη 29/5 στο ΙΚΑ, ενώ ο Σύλλογος Εκπαιδευτικών Πρωτοβάθμιας Εκπαίδευσης καλεί απεργιακή συγκέντρωση στις 11πμ στην πλατεία της Αγοράς. Τις προηγούμενες ημέρες κλιμάκια του Συλλόγου είχαν πραγματοποιήσει εξορμήσεις σε σχολεία για την οργάνωση της απεργίας.\nTην Tετάρτη 23/5 πραγματοποιήθηκε γενική συνέλευση στο Αγλαΐα Κυριακού για την οργάνωση της Πανεργατικής Απεργίας στις 30 Μάη. Η συνέλευση ήταν από τις πιο μαζικές που έχουν γίνει, με πλούσια συζήτηση για τα προβλήματα του χώρου και για την απεργία. Η αγανάκτηση για την τραγική κατάσταση που επικρατεί στο νοσοκομείο ήταν μεγάλη. Ήταν καθαρό ότι η απεργία είναι ένα από τα μεγαλύτερα όπλα μας και δεν την χαρίζουμε σε κανένα, αντίθετα μπαίνουμε μπροστά και την οργανώνουμε.\nΔεν υπάρχει αγώνας, δεν υπάρχει απεργία χαμένη. Όταν στη γενική συνέλευση φτάνουμε στο σημείο να μην υπάρχει καμία διαφωνία για το αν έχουν αποτέλεσμα οι αγώνες, έχει γίνει ένα μεγάλο βήμα μπροστά.\nΗ συζήτηση επικεντρώθηκε στο πως θα οργανώσουμε την απεργία καλύτερα. Αποφασίσαμε να γίνουν εξορμήσεις σε όλα τα τμήματα από μέλη του Δ.Σ του σωματείου και εργαζόμενους, να ενημερωθούν όλοι οι συνάδελφοι και αυτοί που δεν είχαν έρθει στη συνέλευση, να βγει προσωπικό ασφαλείας και την Τετάρτη το πρωί να περιφρουρήσουμε την απεργία.\nΜετά το τέλος της γενικής συνέλευσης εργαζόμενοι μαζί με μέλη του Δ.Σ του σωματείου έκαναν παράσταση διαμαρτυρίας στη διοίκηση απαιτώντας προσλήψεις μόνιμου προσωπικού και κατάργηση όλων των ελαστικών μορφών εργασίας. Το μήνυμα που έστειλαν οι εργαζόμενοι ήταν μαχητικό. Τα μεγάλα λόγια της κυβέρνησης για έξοδο από την κρίση δεν πείθουν κανένα και ειδικά τους εργαζόμενους στην Υγεία που ξέρουν ότι η δύναμη βρίσκεται στους αγώνες. Μετά την πανεργατική κλιμακώνουμε με κλείσιμο τμημάτων λόγω έλλειψης προσωπικού.\nΤην Τεταρτη 30 Μάη συγκεντρωνόμαστε στα Προπυλαια στις 10:30πμ και διαδηλώνουμε μαζί με όλους τους εργαζόμενους ενάντια στα μνημόνια και την αντιλαϊκή πολιτική.\nΕργαζόμενη Παίδων Αγλ.Κυριακού\nΟι σύντροφοι και οι συντρόφισσες του Συντονισμού Ενάντια στα Μνημόνια και της Εργατικής Αλληλεγγύης στη Θεσσαλονίκη έδωσαν όλες τους τις δυνάμεις για την επιτυχία της πανεργατικής απεργίας.\nΕξορμήσεις οργάνωσης της απεργίας έγιναν στον ΟΛΘ, στους εργαζόμενους των δήμων Θεσσαλονίκης και Αμπελοκήπων – Μενεμένης, στην ΕΥΑΘ, την ΕΡΤ3, το ΨΝΘ, τα δικαστήρια κι άλλους εργατικούς χώρους, ενώ σε εβδομαδιαία βάση μοιραζόταν η προκήρυξη του Συντονισμού σε τουλάχιστον 4 πλατείες της πόλης.\nΗ ανταπόκριση είναι πολύ καλή. Ενδεικτικό παράδειγμα του κλίματος, το γεγονός ότι στο Ιπποκράτειο που κάναμε περιοδεία μαζί με εργαζόμενους του νοσοκομείου, δώσαμε 17 φύλλα της Εργατικής Αλληλεγγύης και εκατοντάδες προκηρύξεις, οργανώνοντας την απεργία και καλώντας παράλληλα σε στήριξη της αντικαπιταλιστικής αριστεράς στις εκλογές της ΕΝΙΘ την ερχόμενη βδομάδα.\nΟ περισσότερος κόσμος βλέπει την πανεργατική απεργία σαν ευκαιρία να βγει στο δρόμο και να παλέψει ενάντια στα μνημόνια και τις συνέπειές τους. “Καιρός ήταν” είναι σε γενικές γραμμές η απάντηση των εργαζομένων που μιλήσαμε μαζί τους. Χαρακτηριστικό της σημασίας που έχει η πανεργατική είναι αυτό που μας έλεγαν οι εργαζόμενοι της ΕΥΑΘ. Ότι παλεύουν δύο ταυτόχρονες μάχες, αφενός ενάντια στην ιδιωτικοποίηση, αφετέρου για την μονιμοποίηση των συμβασιούχων που απολύονται και η πανεργατική απεργία δίνει τη δυνατότητα της σύνδεσης αυτών των διεκδικήσεων. Γι'αυτό και τα υλικά του Συντονισμού Ενάντια στα Μνημόνια που προβάλλουν αυτές τις διεκδικήσεις καλώντας στην απεργία, κερδίζουν τους εργαζόμενους.\nΟ Σύλλογος Εργαζομένων του νοσοκομείου Άγιος Σάββας με απόφασή του καλεί στην απεργία της 30 Μάη και στην συγκέντρωση στα Προπύλαια στις 10:30πμ. Στο πλαίσιο της καμπάνιας ενημέρωσης των συναδέλφων για την απεργία έχουν ήδη πραγματοποιηθεί εξορμήσεις στην πύλη όλη την περασμένη βδομάδα. Η απεργιακή επιτροπή πραγματοποίησε επιπλέον εξορμήσεις και μεγάλη περιοδεία σε όλο το νοσοκομείο την Τρίτη 29/5.\nΚαλούμε όλους τους συναδέλφους να συμμετέχουν στην κινητοποίηση με το αγωνιστικό πλαίσιο του συλλόγου διεκδικώντας μεταξύ άλλων προσλήψεις μόνιμου προσωπικού, μονιμοποίηση όλων των ελαστικά εργαζομένων, αυξήσεις στους μισθούς μας, να ενταχθούν όλοι οι κλάδοι στα ΒΑΕ και αύξηση της χρηματοδότησης στην δημόσια Υγεία.\nγραμματέας Συλλόγου Εργαζομένων νοσ.Αγ.Σάββας\nΤην Τετάρτη 23/5 έγινε μεγάλη εξόρμηση του Συντονισμού Ενάντια στα Μνημόνια και της Εργατικής Αλληλεγγύης στην ΕΡΤ, μαζί με εργαζόμενες μέλη της Αριστερής Πρωτοβουλίας Εργαζομένων, για την οργάνωση της απεργίας στις 30 Μάη. Η ανταπόκριση ήταν πολύ καλή. Εργαζόμενοι χρεωθηκαν υλικό για την απεργία και δώθηκαν 13 φύλλα της Εργατικής Αλληλεγγύης. Θετικό βήμα είναι η προκήρυξη απεργίας από τις συνδικαλιστικές ενώσεις των ΜΜΕ την ίδια μέρα με όλους τους υπόλοιπους εργαζόμενους κι όχι μια μέρα πριν όπως έκαναν τις περισσότερες φορές. Η ΠΟΣΠΕΡΤ καλεί την Τετάρτη 30/5 στις 10:30πμ στα Προπύλαια.\nΟι πρόσφυγες του κάμπ Οινόφυτων ζητάνε αλληλεγγύη ενάντια στις απάνθρωπες συνθήκες διαβίωσης και να μεταφερθούν τώρα στην Αθήνα από το απάνθρωπο γκέτο των Οινοφύτων. Την περασμένη Παρασκευή 25/5 προχώρησαν σε κινητοποίηση διαμαρτυρίας στην αποκεντρωμένη διοίκηση του Πειραιά ζητώντας την άμεση μεταφορά τους σε χώρο με ανθρώπινες συνθήκες και σαν επόμενο βήμα οργανώνουν τη συμμετοχή τους στην απεργιακή διαδήλωση της 30 Μάη στα Προπύλαια.\nΔόμπολη: Όχι στην απόλυση εργαζομένων Υπουργείο Οικονομικών: Αναστολή της απεργίας 18 Μάρτη Αγλαΐα Κυριακού: Αποτελέσματα Εκλογών Μαζική απεργία στην Υπηρεσία Ασύλου


Οικιακά κομψά σιφώνια BLÜCHER, με παγίδα οσμών. | Stavrianos ανοξείδωτος χάλυβας\nΟικιακά κομψά σιφώνια BLÜCHER, με παγίδα οσμών.\nΤα σιφώνια δαπέδου BLÜCHER Domestic είναι ένα βασικό σύστημα, πάνω στο οποίο μπορείτε να προσθέσετε διαφορετικά ανοξείδωτα σχαράκια 15x15 εκ. , επιτυγχάνοντας εναλλακτικούς συνδυασμούς για κάθε σιφώνι.\nΑφαιρούμενη παγίδα BLÜCHER.\nΣυγκρατεί οσμές, κατσαρίδες, οσμές.\nΕύκολη πρόσβαση για καθαρισμό.\nΤα σιφώνια δαπέδου είναι κατάλληλα για εφαρμογη σε οιαδήποτε τύπου πατώματος, όπως πλακάκια, μάρμαρο, πλαστική μεμβράνη.\nΔιακοσμούν εμπορικούς & επαγγελματικούς χώρους ή κατοικίες και σε μπάνια Σκανδιναβικού τύπου « ενιαίο δωμάτιο w.c. – ντους », τα οποία σταδιακά αντικαθιστούν τα παραδοσιακά χτισμένα ή προκατασκευασμένα υπερυψωμένα ντους.\nΤο μπάνιο σας προσφέρει ελευθερία και άνεση. Όσο επιτρέπει η διαμόρφωση δαπέδου σας, μπορείτε να επιλέξετε το σιφώνι σας σε σχήμα τριγωνικό στην γωνία ή κατά μήκος του τοίχου.\nBLUCHER κομψά ανοξείδωτα σχαράκια με πλακάκι.\nΑφαιρούμενες παγίδες νερού παρέχουν εύκολη πρόσβαση, για την συντήρηση των αποχετευτικών σωληνώσεων\nΛιτά , Μοντέρνα & εργονομικά σιφώνια\nΕπιλογή έξη διαφορετικών κομψών σχαρών.\nΔυνατότητα τοποθέτησης παγίδας για κατσαρίδες & αποφυγής εμφάνισης αφρών.\nΕπένδυση με αντίκρυσμα σε βάθος χρόνου.\nΕύκολη & φιλική εγκατάσταση\nΗ αμεσότητα πρόσβασης στο σιφώνι, με την αφαιρούμενη παγίδα BLUCHER\nΜε την πάροδο του χρόνου τα σιφώνια μπορεί να φράξουν. Είναι σημαντικό\nνα έχετε πρόσβαση στην παγίδα του σιφωνιού, έτσι ώστε να διασφαλίζεται ότι η απόφραξη του σιφωνιού, δεν συνεπάγεται το σπάσιμο του δαπέδου.\nΗ αφαιρούμενη παγίδα οσμών BLÜCHER, αφαιρείται εύκολα, δίνοντας πρόσβαση στο υπόλοιπο αποχετευτικό δίκτυο σωληνώσεων. Μόλις το σιφώνι καθαριστεί, απλά επανατοτοθετείτε την παγίδα οσμών και το μπάνιο σας είναι έτοιμο να ξαναχρησιμοποιηθεί.\nΗ εταιρία BLÜCHER® είναι αναγνωρισμένη σε όλο τον κόσμο ως ηγετικός κατασκευαστής ανοξείδωτων αποχετευτικών συστημάτων κατάλληλα για ένα ευρύ φάσμα εφαρμογών. Εντός της βιομηχανίας τροφίμων στους πελάτες μας περιλαμβάνονται η Danone και η Nestlé.\nΌλα τα BLÜCHER® προϊόντα κατασκευάζονται στη Δανία σε state-of-the art εγκαταστάσεις παραγωγής που συνδυάζουν εξελιγμένο ρομποτικό αυτοματισμό και παράλληλα ειδικευμένων τεχνιτών. Όλα τα προϊόντα εχουν δοκιμαστεί πριν από την έξοδο από το εργοστάσιο για100% διαρροή και η παραγωγή είναι πιστοποιημένη κατά ISO9001 και ISO14001.\nΑρτοποιείο PAUL στην Κηφισιά - Ανοξείδωτη σχάρα BLUCHER\nτύπου Hygienic, διαστάσεων 150x150 χιλ.


Η Ελλάδα παραμένει 15η στην κατάταξη της UEFA Γαργαλιάνοι Online | ΚΑΘΗΜΕΡΙΝΑ ΤΡΙΦΥΛΙΑΚΑ ΝΕΑ\nΜπροστά μας είναι η Ελβετία με 25.000 βαθμούς, 13η η Αυστρία με 25.350 και στην 12η προνομιούχο θέση (ο κυπελλούχος πάει απευθείας στους ομίλους του Europa League) βρίσκεται η Τσεχία με 25.575 βαθμούς. Μία θέση πιο πίσω από την Ελλάδα βρίσκεται η Δανία με 23.575 βαθμούς.\nΣτην κορυφή της κατάταξης, εξακολουθεί να βρίσκεται απομακρυσμένη η Ισπανία με 89.069 βαθμούς, μπροστά από Γερμανία (63.427) και Αγγλία (61.692).\nΌπως είναι γνωστό ο πρωταθλητής της χώρας που βρίσκεται στην 15η θέση, θα ξεκινάει από τον 2ο προκριματικό γύρο, ενώ η 14η, του εξασφαλίζει ξεκίνημα από τον 3ο προκριματικό. Αν ο κάτοχος του Champions League και εκείνος του Europa League, προκριθούν στους ομίλους μέσω των πρωταθλημάτων τους, τότε ο πρωταθλητής Ελλάδας θα συμμετάσχει στα play off.\n3 Αύγουστος 2017 - 19:29 Αθλητικά 96 views\nΠάνω από 200 γυναίκες εξετάστηκαν στο πλαίσιο της εκδήλωσης στη Μεσσηνία για τον καρκίνο του μαστού


Πώς να μαγειρέψετε τα κατεψυγμένα μύδια - τις καλύτερες συνταγές - Γυναικεία\nΠώς να μαγειρέψετε κατεψυγμένα αποφλοιωμένα μύδια\nΤα αποφλοιωμένα μύδια χωρίς κελύφη και φύλλα πωλούνται συχνά κατεψυγμένα, δεν χρειάζονται καθαρισμό. Μάθετε να τα μαγειρεύετε υπέροχα και στη συνέχεια οι αγαπημένοι σας δεν θα πουν ότι η ζωή είναι καλή χωρίς αυτό το μαλάκιο.\nΤα μύδια, ως ένα από τα πιο δημοφιλή θαλασσινά, φημίζονται για τις θρεπτικές και ευεργετικές τους ιδιότητες. Ωστόσο, έχοντας δοκιμάσει τους κατοίκους των εξωτικών μαλακίων σε κοχύλια, πολλοί παραμένουν ανεμιστήρες της γεύσης τους. Αυτό οφείλεται στο γεγονός ότι αυτό το μαλάκιο δεν είναι πάντα μαγειρεμένο σωστά. Υπάρχουν ορισμένοι κανόνες που ακολουθούνται όταν το μαγείρεμα κάνει το μαλάκιο πραγματικά νόστιμο. Ας μάθουμε πώς να μαγειρεύουμε τα κατεψυγμένα μύδια, έτσι ώστε η γεύση τους να είναι νόστιμη και αξέχαστη.\nΑυτά τα εκπληκτικά μαλάκια περιέχουν μεγάλη ποσότητα απαραίτητων αμινοξέων για τον άνθρωπο. Για παράδειγμα, το αμινοξύ τρυπτοφάνη, που προάγει την παραγωγή της ορμόνης της χαράς. Η πρωτεΐνη των μυδιών στην περιεκτικότητα σε τρυπτοφάνη, μεθειονίνη και κερατίνη είναι ανώτερη από τις πρωτεΐνες ψαριών και κρέατος. Η λήψη μεθειονίνης με τροφή είναι απαραίτητη για τον άνθρωπο, καθώς αυτό το αμινοξύ δεν συντίθεται στο σώμα μας. Αυτά τα μαλάκια έχουν πολύ ψευδάργυρο, έχουν ευεργετική επίδραση στην υγεία του δέρματος, των νυχιών και των μαλλιών μας.\nΓια τους λάτρεις των μυδιών διατροφής - απλώς ένα θεό. Περιέχουν πολλή πρωτεΐνη, σχεδόν καθόλου λίπος και εκείνες που είναι - δεν φέρνουν "κακή" χοληστερόλη. Η κερατίνη μειώνει την όρεξη, προάγει την παραγωγή μελανίνης και μειώνει το λίπος, βελτιώνει το επινεφρίδιο, τον θυρεοειδή αδένα και την υπόφυση. Προσκολλημένοι σε διάφορες δίαιτες, μπορείτε να φάτε νόστιμα και νόστιμα πιάτα με αυτά τα θαλασσινά, που δεν αναρρώνουν εντελώς. Περιεκτικότητα σε θερμίδες - 100 kcal / 1 kg προϊόντος.\nΑυτό είναι ενδιαφέρον! Ο μέσος Ολλανδός τρώει περίπου 10 κιλά κρέατος μυδιών κάθε χρόνο.\nΠώς να επιλέξετε ποιοτικά κατεψυγμένα μύδια\nΠροκειμένου το πιάτο να είναι νόστιμο και υγιεινό, τα συστατικά πρέπει να είναι φρέσκα και υψηλής ποιότητας. Ακολουθούν μερικές συμβουλές για την επιλογή καλών μυδιών:\nΤα κατεψυγμένα θαλασσινά δεν πρέπει να έχουν χιόνι ή ρωγμές πάγου. Αν υπάρχουν τέτοια ελαττώματα, πιθανότατα το προϊόν έχει ήδη αποψυχθεί και κατά τη διάρκεια της επόμενης κατάψυξης χάθηκαν οι χρήσιμες ιδιότητές του.\nΤα αποφλοιωμένα μολυσμένα μύδια πρέπει να είναι ανοιχτάχρωμα\nΕπιλέξτε τα μεγαλύτερα μύδια - θεωρούνται πιο ζουμερά και νόστιμα. Στις συσκευασίες με αυτό το προϊόν, δύο αριθμοί υποδεικνύονται πάντοτε με ένα κλάσμα, το οποίο λέει στον αγοραστή τον αριθμό τεμαχίων προϊόντος ανά χιλιόγραμμο, για παράδειγμα 55/1 ή 30/1. Επομένως, όσο μικρότερο είναι το πρώτο ψηφίο, τόσο μεγαλύτερα θα είναι τα μαλάκια.\nΤα μύδια αποτελούν φυσικό φίλτρο του υδάτινου περιβάλλοντος. Φιλτράρουν μέχρι 700 λίτρα νερού την ημέρα. Εάν τα μαλάκια καλλιεργούνται σε οικολογικά βρώμικες περιοχές, μπορούν να συσσωρεύσουν πολλές τοξίνες. Είναι προτιμότερο να μην χρησιμοποιείται ένα τέτοιο προϊόν, καθώς υπάρχει μεγάλη πιθανότητα δηλητηρίασης. Όταν επιλέγετε ένα προϊόν, εξετάστε τον τόπο παραγωγής στη συσκευασία ή, εάν αγοράζετε κατά βάρος, ζητήστε από τον πωλητή πιστοποιητικό ποιότητας.\nΑυτό είναι ενδιαφέρον! Περίπου 1 γραμμάριο αποφλοιωμένων μυδιών προέρχεται από 1 χιλιόγραμμο μη αποφλοιωμένων μυδιών.\nΤα φρέσκα κατεψυγμένα μαλάκια πρέπει να αποψυχθούν σε ψυγείο. Στη συνέχεια, ξεπλύνετε τα καλά σε ένα σουρωτήρι υπό υψηλή πίεση, καθώς μπορεί να υπάρχουν σωματίδια άμμου στο κρέας.\nΠώς να μαγειρέψετε κατεψυγμένα μύδια: μέθοδοι μαγειρέματος\nΤα μύδια μαγειρεύονται με διάφορους τρόπους: σε μια βραδεία κουζίνα, φούρνο μικροκυμάτων, στον ατμό. Είναι βρασμένα, τηγανητά, ψητά, τουρσί. Ζεσταίνουμε μόνο για 3-5 λεπτά. Αυτό το θαλασσινό ψάρι χρησιμοποιείται για να κάνει σούπες, σαλάτες, σνακ, ζεστά πιάτα.\nΣυμβουλή: για να αποφύγετε τη μυρωδιά ψαριών, τα πασπαλίζετε με χυμό λεμονιού.\nΤηγανητά μύδια με κρεμμύδια\nΈνας πολύ εύκολος τρόπος για να μαγειρέψετε. Οι μύγες πρέπει να λεκιάζονται για μερικά 15 λεπτά. Ζεσταίνουμε το ελαιόλαδο σε μια κατσαρόλα και τηγανίζουμε κρεμμύδια μέσα σε αυτό. Ανακαθαρισμένα μύδια κόβονται σε μικρά κομμάτια και αναμιγνύονται με τηγανητά κρεμμύδια. Αλάτι, πιπέρι. Μετά από 5 λεπτά, το πιάτο είναι έτοιμο.\nΕδώ είναι μια ματιά για το πώς να τηγανίζουμε τα μύδια σε μια κατσαρόλα.\nΠρέπει να ρίχνετε 700 γραμμάρια λευκό κρασί σε μια κατσαρόλα και να τα βάζετε σε χαμηλή φωτιά, αφήστε το κρασί να βράσει για περίπου ένα λεπτό. Στη συνέχεια, προσθέστε μερικά βότανα της Προβηγκίας και στείλτε εκεί 400 γραμμάρια μύδια. Αφήνουμε να σιγοβράζουμε σε χαμηλή φωτιά, ανακατεύοντας τα περιοδικά σε μια κατσαρόλα. Στεγνώστε για 5-7 λεπτά.\nΣάλτσα Σε μια μικρή κατσαρόλα, θερμάνετε τη μη λιπαρή κρέμα (500 ml) και προσθέστε μια κουταλιά της σούπας μουστάρδα Ντιζόν. Ψιλοκόβουμε το πράσο και προσθέτουμε και στην κρέμα. Μαζί με τα κρεμμύδια, μερικοί μάγειροι προσθέτουν λίγες κάπαρη. Περίπου 200 g μπλε τυρί με μούχλα, κομμένα σε μικρούς κύβους και προσθέστε στη σάλτσα μας. Σιγουρευτείτε με τη λευκή πιπεριά και φέρτε την σάλτσα σε ετοιμότητα, σε μια κατάσταση παχιάς ξινή κρέμας.\nΒάζουμε τα μύδια σε ένα σουρωτήρι, τα βάζουμε σε ένα πιάτο, ρίχνουμε τη σάλτσα και σερβίρουμε.\nΨημένα μύδια με σάλτσα κρέμας\nΒράζουμε τα μύδια στο αλατισμένο νερό για 3-5 λεπτά, στη συνέχεια στραγγίζουμε το νερό. Για τη σάλτσα, ψήστε καλά 2 τυρί με το πιρούνι, προσθέστε ένα κρόκο κοτόπουλου, μία κουταλιά της σούπας αλεύρι, μία κουταλιά αμύλου, πιέστε 3 σκελίδες σκόρδο και ανακατέψτε καλά μέχρι να μαλακώσετε. Προσθέστε περίπου 300 γραμμάρια κρέμας στο μείγμα που προκύπτει, αλάτι, πιπέρι και ανακατέψτε τα πάντα καλά και πάλι.\nΤοποθετήστε το ταψί με αλουμινόχαρτο ή γράσο με βούτυρο και μεταφέρετε τις μαγειρεμένες μύτες σε αυτό. Ρίξτε τη σάλτσα πάνω από το πιάτο και πασπαλίστε με τριμμένο σκληρό τυρί στην κορυφή. Το βάζουμε όλα σε φούρνο προθερμασμένο σε 200 ° και ψήνουμε μέχρι να εμφανιστεί μια κρούστα. Όταν σερβίρετε, πασπαλίζετε ξανά με τριμμένο τυρί.\nΓια να μαγειρέψετε αυτά τα θαλασσινά, δεν απαιτείται θερμική επεξεργασία, είναι απλά γεμιστά. Για άλμη, βράζουμε 1 λίτρο νερό σε ένα τηγάνι, ρίχνουμε ένα αποφλοιωμένο κρεμμύδι, μια κόκκινη πιπεριά και το αλάτι σε βραστό νερό. Βράζουμε την άλμη για 15 λεπτά. Προσθέστε ένα κουταλάκι του γλυκού υγρού καπνού, 0,5 κιλά αποψυγμένων μύδια και αφήστε να μαγειρέψουν για άλλα 3 λεπτά .-\nΣε ένα ξεχωριστό μπολ, αναμειγνύεται ψιλοκομμένο σκόρδο (1 κεφάλι) και μπαχαρικά για γεύση. Για παράδειγμα, είναι κατάλληλες 2 κουταλιές της σούπας άνηθο και ένα κουταλάκι του γλυκού μαύρο πιπέρι .-\nΠαίρνουμε τα θαλασσινά που μαγειρεύονται σε άλμη από το τηγάνι. Σε βάζο μισού λίτρου, βάλτε το σκόρδο με μπαχαρικά στο κάτω μέρος, τοποθετήστε τα μύδια στην κορυφή. Γεμίστε όλα με 200 χιλιοστόλιτρα φυτικού ελαίου. Μετά από 12 ώρες, τα αρωματικά μύδια είναι έτοιμα! Σερβίρονται σαν σνακ ή χρησιμοποιούνται ως συστατικό σε άλλα πιάτα.\nΜαγειρέψτε τα μύδια σε μια βραδεία κουζίνα\nΡυθμίζοντας τη λειτουργία "Ψήσιμο", τηγανίζετε τα αποψυγμένα μύδια στο ελαιόλαδο. Το μαγείρεμα σε αυτόν τον τρόπο έχει σχεδιαστεί για 25 λεπτά, αλλά είναι απαραίτητο να τηγανίζουμε - 15. Μετά από 15 λεπτά προσθέστε στα θαλασσινά δύο φρέσκες ντομάτες ψιλοκομμένες σε μπλέντερ και 200 ml κρέμας χαμηλής περιεκτικότητας σε λιπαρά. Αφήνουμε το πιάτο στην αργή κουζίνα μέχρι το τέλος της λειτουργίας "Ψήσιμο", δηλαδή για άλλα 10 λεπτά. Η περίσσεια υγρού θα εξατμιστεί και τα μύδια θα βρουν μια ευχάριστη νόστιμη γεύση ντομάτας.\nΤέτοια μύδια σερβίρονται με οποιοδήποτε πιάτο, για παράδειγμα, μπορείτε να φτιάξετε πατάτες από τηγανισμένη ρίζα σέλινου με βούτυρο.\nΖυμαρικά θαλασσινών με σάλτσα κρέμας\nΟι φίλοι των ζυμαρικών θα εκτιμήσουν σίγουρα την απλότητα αυτής της συνταγής και το πιάτο θα γίνει ένα από τα πιο αγαπημένα. Στο ίδιο νερό βράζουμε εναλλάξ: 200 g μύδια, 200 g γαρίδας, 200 g καλαμάρια. Μαγειρέψτε κάθε θαλασσινά - 5 λεπτά. Όταν όλα τα θαλασσινά μαγειρεύονται, δεν ρίχνουμε το ζωμό, το χρειαζόμαστε για τη σάλτσα.\nΣε ένα μεγάλο τηγάνι σε βούτυρο, τηγανίζουμε 4 μεγάλα σκελίδες σκόρδου. Όταν το σκόρδο δίνει γεύση στο λάδι, το βγάζουμε και το πετάμε. Διανέμουμε 500 γραμμάρια ζυμαρικών για ζυμαρικά μαγειρεμένα μέχρι ημιτελή σε αρωματικό λάδι. Εκεί προσθέτουμε βραστά θαλασσινά, αλάτι, πιπέρι για να δοκιμάσετε και προσθέστε 200-300 ml ζωμού στα οποία τα θαλασσινά μαγειρεύτηκαν. Όλα αυτά πρέπει να αναμειγνύονται καλά, να καλύπτουν και να φέρνουν στην ετοιμότητα για 10 λεπτά.\nΣάλτσα Για τη σάλτσα θα χρειαστείτε 150 ml αφέψημα θαλασσινών, 150 ml κρέμας χαμηλής περιεκτικότητας σε λιπαρά. Όλα αυτά πρέπει να είναι αλάτι και να παχύνετε σε χαμηλή φωτιά με 1-2 κουταλιές της σούπας αλεύρι.\nΣερβίρετε το ζυμαρικό σε μια κρεμώδη σάλτσα σε ένα μεγάλο πιάτο. Πριν το σερβίρετε, γαρνίρετε το πιάτο με κλαδάκια μαϊντανό.\nΜελισσοκομία με μπύρα\nΈνα εξαιρετικό σνακ μπύρας είναι τα τηγανητά μύδια με τυρί. Αυτό το ορεκτικό παρασκευάζεται πολύ γρήγορα και εύκολα.\nΈτσι, ζεσταίνουμε 100 γραμμάρια βουτύρου σε ένα τηγάνι, προσθέτουμε 3 σκελίδες τριμμένο σκόρδο σε αυτό. Το σκόρδο πρέπει να είναι λίγο σοταρισμένο για να μεταδώσει τη μυρωδιά στο λάδι. Στη συνέχεια, χρησιμοποιώντας ένα κουτάλι με σχισμές, αφαιρέστε προσεκτικά το τηγανισμένο σκόρδο από το τηγάνι. Βυθίστε τα μαλάκια μας σε αρωματικό λάδι. Αλατοποιήστε, πιείτε και τα τηγανίζετε τα πάντα σε υψηλή θερμοκρασία για 2-3 λεπτά, ανακατεύοντας συνεχώς. Προσθέστε το τριμμένο τυρί στο ταψί, ανακατέψτε καλά και φέρετε το πιάτο σε ετοιμότητα μέσα σε ένα λεπτό. Σνακ μπύρας έτοιμο! Καλό φαγητό!\nΔείτε το βίντεο: Πώς καθαρίζουμε Μύδια. Kitchen Lab by Akis Petretzikis (Μαρτιου 2020).\nΓυναικείο περιοδικό στο στυλ της γιόγκα © Copyright 2020 | Πώς να μαγειρέψετε κατεψυγμένα αποφλοιωμένα μύδια


Μια ματιά στον ήλιο με γιορτινά...: Ημερολόγιο Σκέψεων (Φεβρουάριος ημέρες 8 - 14)\nΚαλημέρα αγαπημένοι μου αναγνώστες. Ελπίζω να είστε όλοι καλά.\nΣήμερα είδα... και άκουσα...\nΕίδα κάποιους ανθρώπους που μας ένωσε η δουλειά πόσο υπέροχα περνάμε και πόσο τυχερή είμαι που τους γνώρισα και άκουσα την έπαρση κάποιων που επειδή πήραν μια θεσούλα άνευ αξίας νομίζουν πως είναι βασιλιάδες.\nΜια επιθυμία μου σήμερα.\nΘα το ξαναπώ... ΚΟΠΑΝΑ!!! Και όλοι για καφέ στα Αναφιώτικα.\nΆλλαξε κάτι μέσα μου τελευταία; Τι και γιατί;\nΔεν θεωρώ πως άλλαξε κάτι μέσα μου. Αν και θεωρώ ότι η κάθε μέρα που περνά, επειδή είναι διαφορετική και μοναδική, κάτι προσθέτει στον χαρακτήρα μας, κάτι αλλάζει, έστω ανεπαίσθητα και αμυδρά.\nΣτεναχωρήθηκα με κάτι;\nΣτεναχωριέμαι κάθε μέρα με κάτι. Πόσο πάτο έχει ακόμα για μερικούς ανθρώπους;;;\nΠόσες φορές είναι σ΄αγαπώ;\nΠολλές!!! και το άκουσα άλλες τόσες!!!\nΤι με απασχόλησε περισσότερο;\nΜε απασχολούν γενικά θέματα κάθε μέρα. Κυρίως κοινωνικά, εργασιακά, σχέσεων κ.α. Σήμερα αυτό που σκέφτηκα περισσότερο είναι η πίεση της δουλειάς και το ότι πρέπει να δουλεύουμε Σάββατο υπερωριακά. Το μυαλό μας γίνεται κάθε μέρα κιμάς και αυτή η έκτη μέρα εργασίας με αποτελειώνει. Δεν έχω κουράγιο να κάνω τίποτα μετά. Μπορεί να μου φέρνει ένα έξτρα εισόδημα, στον ήδη μικρό μισθό μου, αλλά αν είναι να δουλεύεις περισσότερο για να πάρεις άλλα 20 ευρώ δεν θα σωθείς στον αιώνα τον άπαντα.\nΔεν θέλω να μπαίνω στο τριπάκι το ότι εγώ έχω δουλειά, ενώ οι άλλοι δεν έχουν. Αυτό δεν είναι δικαιοσύνη. Να νιώθεις δηλαδή τυχερός που έχεις δουλειά. Η δουλειά δεν θα πρέπει να είναι τύχη, αλλά ευκαιρία και δικαίωμα για τον καθένα. Με ενοχλεί που παρουσιάζεται ως μέγα προνόμιο και θα πρέπει να λέμε ευχαριστώ χίλιες φορές την μέρα, εμείς που την έχουμε λες και είμαστε σκλάβοι. Είναι δούναι και λαβείν. Αν συνεχίσουμε έτσι θα λέμε και ευχαριστώ που αναπνέουμε.\nΤι έκανα για τον εαυτό μου τελευταία.\nΤελευταία πολλά όμορφα πράγματα. Θα σας πω όμως σήμερα ότι έκανα κάτι πολύ γλυκό. Την ραβανί της Μαρίας. Δεν δοκίμασα ακόμα. Περιμένω να κρυώσει...\nΈτσι γλυκά λοιπόν σας εύχομαι να έχετε μια όμορφη Κυριακή...\n...χωρίς διόδια, να πέφτει σαν ζεστή βροχή η αγάπη....\nΟ διαγωνισμός Φωτογραφίζειν περιμένει ακόμα τις φωτογραφίες σας.\nΟι 25 λέξεις να επιλέξετε τις αγαπημένες σας.\nΚαι η Σοφίτα να δηλώσετε συμμετοχή έως σήμερα το βράδυ.\nποιώ - ελένη 14 Φεβρουαρίου 2016 - 2:41 μ.μ.\nΠρόλαβες λοιπόν και το έφτιαξες το γλυκό Μπράβο!!!\nFunky Monkey 14 Φεβρουαρίου 2016 - 3:22 μ.μ.\nΌσον αφορά το θέμα της δουλειάς, συμφωνώ απολύτως μαζί σου, ειδικά με το "δούναι και λαβείν" που λες. Καλό κουράγιο να έχεις για το εργασιακό εξαήμερο, και να περνάς όμορφα τις Κυριακές!\nΜαρία Έλενα 14 Φεβρουαρίου 2016 - 5:06 μ.μ.\nsyros2js 14 Φεβρουαρίου 2016 - 9:30 μ.μ.\nΕίδες τώρα τί μου κάνεις?\nΈχεις απαντήσει τόσο όμορφα πράγματα και τελικά έχω καταλήξει να σκέφτομαι το γλυκό!!!!\nBUTTERFLY 15 Φεβρουαρίου 2016 - 9:33 π.μ.\nΟμορφη ιδεα το ημερολογιο!\nΑυτα που ειπες για τη δουλεια... ποσο συμφωνω...ειδικα για τον αντρα μου!\n(καλε το ημερολογιο ειναι του φλεβαρη; γιατι γραφεις 8-1-2016)\nΜαρία Νικολάου 18 Φεβρουαρίου 2016 - 10:23 π.μ.\nΚοριτσάκια μου σας φιλώ γλυκά.


Διήμερο πολιτιστικών εκδηλώσεων από τον μορφωτικό σύλλογο Βερδικούσιας – Ελασσόνα\nΔιήμερο πολιτιστικών εκδηλώσεων από τον μορφωτικό σύλλογο Βερδικούσιας\nΟ μορφωτικός σύλλογος Βερδικούσιας με το τέλος της χρονιάς διοργανώνει διήμερο πολιτιστικών εκδηλώσεων.\nΤην Παρασκευή 24 Ιουνίου το 5 παιδικό φεστιβάλ χορού που θα συμμετέχουν 15 σύλλογοι με αριθμό παιδιών που φτάνει τα 400.\nΓια το φεστιβάλ η διοίκηση του συλλόγου αναφέρει:\n«Στόχος μας ειναι να δωσουμε σε ολους τους χορευτες και τις χορευτριες καθως και τους συνοδους των αποστολων που θα συμμετεχουν την ευκαιρια να γνωρισουν την ορεινη Κοινοτητα της Βερδικουσιας και να αναπτυχθουν καινουριες γνωριμιες με νεους συλλογους.\nΣας περιμενουμε λοιπον στη θεση ”ΠΛΑΚΕΣ” στις 6.00μμ.για για να χορεψουμε και να διασκεδασουμε δινοντας μ’αυτον τον τροπο ενα κινητρο σε ολους να συνεχισουν με ζηλο τη συμμετοχη τους κ τη στηριξη προς τους συλλογους».\nΤο Σάββατο 25 Ιουνίου στην πλατεία του χωρίου μεγάλη μουσικοθεατρικη παράσταση σε συνεργασία με το Μορφωτικό σύλλογο Νίκαιας ”Θεόκλητος Φαρμακίδης” με τίτλο ”Σαν πας πουλί μ’ στην ξενιτιά ,σαν πας πουλί μ’ στα ξένα”. Τα ταξίδια σε ξένες χώρες ,η αποδημία, ο εκπατρισμός και η μετανάστευση, είναι ίσως τα πιο χαρακτηριστικά φαινόμενα της ελληνικής κοινωνικής ζωής. Η απομάκρυνση του Έλληνα απο την πατρική γη οχι μόνο δεν τον κανει να ξεχασει τον τοπο του, αλλα αντιθετα γεννα μεσα του τη νοσταλγια, τον ποθο του γυρισμού, τον οποιο και εκφραζει με τα τραγουδια.\nΈτσι λοιπόν χοροί και τραγούδια απ’ όλη την Ελλαδα θα μας μεταφέρουν σε άλλες εποχές και μαζί με τις θεατρικές ερμηνείες θα μας περιγράψουν τους καημούς και τα βασανα της ξενιτιας, οχι μονο για τους ξενιτεμένους αλλά και για τις οικογένειες που άφησαν πίσω τους.\nΗ παρασταση θα παιχτει την Τριτη 28 Ιουνίου στις 9.00 μμ στο Κηποθεατρο Λαρισας και τη συμμετοχη τμηματος των Γυναικων Ν.Σμυρνης.τιμη εισητιριου 5 ευρω.\nΠροηγούμενο Προηγούμενη δημοσίευση: Με επιτυχία διεξήχθη το 9ο Φεστιβάλ «Περραιβική Τρίπολις»\nΕπόμενο Επόμενη δημοσίευση: ΣΥΝΕΔΡΙΑΖΕΙ ΤΟ ΔΗΜΟΤΙΚΟ ΣΥΜΒΟΥΛΙΟ ΕΛΑΣΣΟΝΑΣ